open-index/open-wikipedia-markdown huggingface dataset:
కస్తూరి శంకర్

**కస్తూరి శంకర్** (జననం 1950 నవంబరు 1), ప్రధానంగా కన్నడ భాషలో పాడే భారతీయ గాయని. ఆమె మలయాళం, తుళు భాషలలో కొన్ని చలనచిత్ర పాటలను, కొంకణి, తమిళం, సంస్కృతం, తెలుగు, హిందీ భాషలలో అనేక ప్రైవేట్ పాటలను రికార్డ్ చేసింది.

ఆమె చలనచిత్రం, భక్తి, భావగీతం, శాస్త్రీయ, జానపదం వంటి వివిధ రకాల పాటలను పాడింది. తన 30 సంవత్సరాల కెరీర్ లో, ఆమె టి. జి. లింగప్ప, ఎం. రంగరావు, విజయ భాస్కర్, రాజన్-నాగేంద్ర, గుణసింగ్, జి. కె. వెంకటేష్.. ఇతరులతో సహా వివిధ రకాల సంగీత స్వరకర్తలతో కలిసి పనిచేసింది. ఆమె డాక్టర్ రాజ్‌కుమార్, వాణి జైరామ్, డాక్టర్ పిబి శ్రీనివాస్, టిఎం సౌందరరాజన్, విష్ణువర్ధన్, కెజెవై , ఎస్. పి. బాలసుబ్రహ్మణ్యం వంటి ప్రముఖులతో అనేక యుగళగీతాలను పాడింది. కస్తూరి శంకర్ ఆలపించిన ప్రసిద్ధ చలనచిత్ర పాటలలో సూర్యన కంతిగే (పద్మప్రియ శ్రీ తులసి డే తోరమ్మ కోసం) (జయంతి రంగేన హాలియేగే కోసం) (ఆరతి రామ బందవనే కోసం, *రామను బరాలిల్లా*) ప్రాచుర్యం పొందాయి.

## ప్రారంభ జీవితం
కస్తూరి శంకర్ మైసూరులో 1950 నవంబరు 1న గిరిజమ్మకు జన్మించింది, ఆమె తండ్రి జె. సి. శంకరప్ప స్వాతంత్ర్య సమరయోధుడు. ఆమె తన ఎస్ఎస్ఎల్సి పూర్తి చేసి కొన్ని సంవత్సరాలు శాస్త్రీయ సంగీత శిక్షణ పొందింది. ఆమె ప్రతిభను కనగల్ ప్రభాకర శాస్త్రి గుర్తించి, తన *బెట్టడ గౌరీ* చిత్రంలో పాడటానికి ఆమెకు అవకాశం ఇచ్చాడు. ఆ తరువాత, ఆమె పుట్టణ్ణ కణగాల్, కె. ఎస్. ఎల్ స్వామి, బి. ఎస్. రంగా వంటి ఇతరుల దర్శకులచే అనేక విజయవంతమైన చిత్రాలలో పనిచేసింది. 

## వ్యక్తిగత జీవితం
వివాహం చేసుకుని బెంగళూరులో స్థిరపడిన ఆమెకు ఇద్దరు పిల్లలు ఉన్నారు.

## ప్రముఖ పాటలు

* "గుడి సెరడా ముడియేరడా" (*భాగ్యజ్యోతి*) 
* "సూర్యన కంతిగే" (థాయీగే టక్కా మాగా) 
* "రంగెనా హాలియేజ్" (బిల్లీ హెండ్తి) 
* "రామను బరాలిల్లా" (మిథిలయ్య సీతయ్యరు) 
* "శ్రీ రామ బందవనే" (పడువరల్లి పనవరు) 
* "శ్రీ *తులసి* దయ తోరమ్మ" (తులసి) 

## అవార్డులు
సంగీతానికి చేసిన కృషికి గాను కస్తూరి శంకర్ అనేక అవార్డులను అందుకున్నది. వాటిలో కొన్ని..

* కర్ణాటక ప్రభుత్వం నుండి రాజ్యోత్సవ అవార్డు 
* అథిమాబ్బే అవార్డు
* బీబీఎంపీ కెంపెగౌడ అవార్డు
* వచన సాహిత్య శ్రీ పురస్కారం బసవ సాహిత్య వేదికే 

## మూలాలు

వర్గం:జీవిస్తున్న ప్రజలు
వర్గం:1950 జననాలు
వర్గం:కన్నడ సినిమా నేపథ్యగాయకులు
వర్గం:Articles with hCards
వర్గం:Short description is different from Wikidata
వర్గం:Articles with short description
అమర్ (1992 సినిమా)

**అమర్**1992లో వెలువడిన తెలుగు డబ్బింగ్ సినిమా. అదే సంవత్సరం తమిళంలో విడుదలైన అమరన్ అనే సినిమా దీనికి మూలం. కె.రాజేశ్వర్ స్వీయదర్శకత్వంలో నిర్మించిన ఈ సినిమాలో కార్తీక్, భానుప్రియ జంటగా నటించారు.

## నటీనటులు
*కార్తీక్ 
*భానుప్రియ 
*రాధా రవి 
*ప్రతాప్ పోతన్
*షమ్మీ కపూర్ 
*విజయకుమార్
*మంజుల
*లివింగ్‌స్టన్ 
*ఉదయ్ ప్రకాష్ 
*సిల్క్ స్మిత 
*డిస్కో శాంతి 
*ఎం.ఆర్.కృష్ణమూర్తి
*లత
## సాంకేతికవర్గం
* దర్శకత్వం, నిర్మాత: కె.రాజేశ్వర్
* మాటలు, పాటలు: రాజశ్రీ
* సంగీతం: ఆదిత్యన్
* ఛాయాగ్రహణం: పి.సి.శ్రీరామ్
* నేపథ్య గాయకులు: ఎస్.పి.బాలసుబ్రహ్మణ్యం, కె.ఎస్.చిత్ర
## పాటలు
ఈ చిత్రంలోని పాటలన్నింటినీ రాజశ్రీ వ్రాశాడు.

## మూలాలు

వర్గం:డబ్బింగ్ సినిమాలు
వర్గం:1992 తెలుగు సినిమాలు
వర్గం:భానుప్రియ నటించిన సినిమాలు
వర్గం:సిల్క్ స్మిత నటించిన సినిమాలు
వర్గం:డిస్కో శాంతి నటించిన సినిమాలు
భటిండా లోక్‌సభ నియోజకవర్గం

**బటిండా లోక్‌సభ నియోజకవర్గం** భారతదేశంలోని 543 లోక్‌సభ నియోజకవర్గాలలో, పంజాబ్ రాష్ట్రంలోని 13 లోక్‌సభ నియోజకవర్గాలలో ఒకటి. ఈ నియోజకవర్గం భటిండా, మాన్సా, ముక్త్‌సర్ జిల్లాల పరిధిలో 9 అసెంబ్లీ స్థానాలతో ఏర్పాటైంది. శిరోమణి అకాలీ దళ్ నాయకురాలు హర్‌సిమ్రత్ కౌర్ బాదల్ 2009 నుండి లోక్‌సభలో బటిండా లోక్‌సభ నియోజకవర్గానికి ప్రాతినిధ్యం వహిస్తుంది. ఆమె 2009 సాధారణ ఎన్నికలలో తన సమీప ప్రత్యర్థి కాంగ్రెస్ అభ్యర్థి (కెప్టెన్ అమరీందర్ సింగ్ కుమారుడు) రణిందర్ సింగ్ పై 1,20,948 ఓట్ల మెజారిటీతో గెలిచింది. 2014 సార్వత్రిక ఎన్నికల్లో 19,395 ఓట్ల తేడాతో కాంగ్రెస్ అభ్యర్థి మన్‌ప్రీత్ సింగ్ బాదల్‌పై,, 2019లో కాంగ్రెస్ అభ్యర్థి అమరీందర్ సింగ్ రాజా వార్రింగ్ పై 21,722 ఓట్ల మెజారితో వరుసగా మూడుసార్లు ఎంపీగా ఎన్నికైంది.

## లోక్‌సభ నియోజకవర్గం పరిధిలో అసెంబ్లీ స్థానాలు

## ఎన్నికైన పార్లమెంటు సభ్యులు

## మూలాలు

వర్గం:పంజాబ్ లోక్‌సభ నియోజకవర్గాలు
జాతీయ విద్యా ప్రణాళిక, నిర్వహణ సంస్థ (NIEPA)

**జాతీయ విద్యా ప్రణాళిక, నిర్వహణ సంస్థ** అనేది భారతదేశంలోని న్యూ ఢిల్లీలో ఉన్న ఒక పరిశోధనా కేంద్రీకృత విశ్వవిద్యాలయం. ఈ సంస్థను భారత ప్రభుత్వం మానవ వనరుల అభివృద్ధి మంత్రిత్వ శాఖ (ప్రస్తుతం విద్యా మంత్రిత్వ శాఖగా పిలుస్తారు) ఏర్పాటు చేసింది.
## చరిత్ర
నేషనల్ ఇన్‌స్టిట్యూట్ ఆఫ్ ఎడ్యుకేషనల్ ప్లానింగ్ అండ్ అడ్మినిస్ట్రేషన్ 1962లో UNESCO ఏషియన్ సెంటర్ ఫర్ ఎడ్యుకేషనల్ ప్లానర్స్, అడ్మినిస్ట్రేటర్స్, సూపర్‌వైజర్స్‌గా స్థాపించబడింది, ఇది తరువాత 1965లో ఏషియన్ ఇన్‌స్టిట్యూట్ ఆఫ్ ఎడ్యుకేషనల్ ప్లానింగ్ అండ్ అడ్మినిస్ట్రేషన్‌గా మారింది, తర్వాత ఇది నేషనల్ స్టాఫ్ కాలేజ్ ఫర్ ఎడ్యుకేషనల్ ప్లానర్స్‌గా మార్చబడింది. 1973లో నిర్వాహకులచే, 1979లో నేషనల్ ఇన్‌స్టిట్యూట్ ఆఫ్ ఎడ్యుకేషనల్ ప్లానింగ్ అండ్ అడ్మినిస్ట్రేషన్ (NIEPA)గా మళ్లీ పేరు మార్చబడింది. 2006లో, NIEPAకి డీమ్డ్ టు బి యూనివర్శిటీ హోదా ఇవ్వబడింది.
## విభాగాలు
నేషనల్ ఇన్‌స్టిట్యూట్ ఆఫ్ ఎడ్యుకేషనల్ ప్లానింగ్ అండ్ అడ్మినిస్ట్రేషన్‌లో ఎనిమిది విభిన్న విద్యా విభాగాలు, మెరుగైన పాలనా నిర్వహణ కోసం రెండు కేంద్రాలు ఉన్నాయి. అవి-
*విద్యా ప్రణాళిక విభాగం - ఇది NIEPA ప్రాథమిక విభాగాలలో ఒకటి. 
*విద్యా ఆర్థిక విభాగం - ఈ విభాగం విధి అన్ని స్థాయిలలో విద్య ఆర్థిక అంశాలపై పరిశోధనను నిర్వహించడం, ప్రోత్సహించడం.
*నియత, అనియత విద్యా విభాగం - ఈ విభాగం పాఠశాల విద్య, అనధికారిక, వయోజన అక్షరాస్యత క్లిష్టమైన సమస్యలపై దృష్టి పెడుతుంది. భారతదేశంలో పాఠశాల విద్యను అభివృద్ధి చేయడానికి వివిధ రంగాలలో పరిశోధన అధ్యయనాలు నిర్వహింస్తుంది.
*విద్యా నిర్వహణ సమాచార వ్యవస్థ విభాగం - భారతదేశంలో విద్యపై డేటాబేస్, మేనేజ్‌మెంట్ సిస్టమ్‌ను బలోపేతం చేయడానికి, డిపార్ట్‌మెంట్ పరిశోధన, సామర్థ్య నిర్మాణ కార్యకలాపాలు, సాంకేతిక సలహాలను అందిస్తుంది. సెకండరీ ఎడ్యుకేషన్ మేనేజ్‌మెంట్ ఇన్ఫర్మేషన్ సిస్టమ్‌ను బలోపేతం చేసే బాధ్యతను కూడా డిపార్ట్‌మెంట్ తీసుకుంది.
*విద్యా నిర్వహణ విభాగం - ఈ విభాగం విద్యా నిర్వహణపై శిక్షణ, పరిశోధనపై దృష్టి పెడుతుంది. విద్యలో వనరుల ప్రణాళిక, నిర్వహణపై దృష్టి సారిస్తుంది.
*ఎడ్యుకేషనల్ పాలసీ విభాగం - డిపార్ట్‌మెంట్ ప్రధాన కార్యకలాపం శిక్షణ, పరిశోధన వ్యాప్తి. డిపార్ట్‌మెంట్ విధాన సమస్యలపై చర్చను ప్రేరేపిస్తుంది. ఇది స్వల్పకాలిక కోర్సులను కూడా నిర్వహిస్తుంది.
*ఉన్నత, ప్రొఫెషనల్ విద్యా విభాగం - ఈ విభాగం భారత ప్రభుత్వంలోని మానవ వనరుల అభివృద్ధి మంత్రిత్వ శాఖకు నిరంతరం పరిశోధన మద్దతు, విధాన సలహాలను అందిస్తోంది. ఇది ఉన్నత విద్య, ప్రణాళికా సంఘంపై ప్రపంచ సమావేశానికి దారితీసే UNESCO ప్రాంతీయ సమావేశాలకు విద్యాపరమైన సహాయాన్ని అందిస్తుంది
*విద్యలో శిక్షణ, సామర్థ్యాన్ని పెంపొందించే విభాగం - NIEPA శిక్షణా కార్యక్రమాలు, సామర్థ్యాన్ని పెంపొందించే కార్యక్రమాల పరిధిని విస్తరించడం దీని లక్ష్యం. విద్యా విధానాలు, ప్రణాళికలు, కార్యక్రమాల రూపకల్పన, అమలు, పర్యవేక్షణ, మూల్యాంకనాన్ని మెరుగుపరచడంలో సహాయపడటానికి శిక్షణ పొందిన బృందాల కోసం మరింత స్థిరమైన, అంకితమైన సంస్థాగత ఏర్పాటును రూపొందించడం దీని లక్ష్యం.
*ఉన్నత విద్యలో విధాన పరిశోధన కేంద్రం
*స్కూల్ లీడర్‌షిప్ కోసం నేషనల్ సెంటర్
## కార్యక్రమాలు
*మాస్టర్ ఆఫ్ ఫిలాసఫీ (M.Phil)
*డాక్టర్ ఆఫ్ ఫిలాసఫీ (PhD)
## మూలాలు


వర్గం:విద్యా సంస్థలు
వర్గం:విద్య
స్మితా గోండ్కర్

**స్మితా గోండ్కర్**, మరాఠీ-హిందీ సినిమా నటి. మరాఠీ మ్యూజిక్ వీడియో "పప్పి డి పరుల"లో నటించింది. *బిగ్ బాస్ మరాఠీ సీజన్ 1*లో కూడా పాల్గొన్నది.

## జననం
స్మితా గోండ్కర్ 1984 నవంబరు 5న కర్ణాటకలోని మైసూర్ లో జన్మించింది.

## నటనారంగం
స్మితా గోండ్కర్ యునైటెడ్ స్టేట్స్‌లో డిస్నీ క్రూయిస్ లైన్‌తోపాటు 55 దేశాలకు చెందిన వ్యక్తులతో కలిసి నటించింది. 2009లో జరిగిన ఎంటివి *స్టంట్‌మేనియా* షోలో సెమీ-ఫైనలిస్ట్ గా నిలిచింది. *ముంబైచా దబేవాలా*, *సత్య-మోర్ దేన్ హ్యూమన్*, *హిప్ హిప్ హుర్రే,* *బేకో నెం.1* వంటి మరాఠీ సినిమాలలో నటించింది.

## నటించినవి

### సినిమాలు

### టెలివిజన్

## మూలాలు

## బయటి లింకులు
* http://newspaper.pudhari.co.in/home.php?edition=Mumbai&date=-1&pageno=4&pid=PUDHARI_MUM#Article/PUDHARI_MUM_20171105_04_6/452px 

వర్గం:1978 జననాలు
వర్గం:జీవిస్తున్న ప్రజలు
వర్గం:హిందీ సినిమా నటీమణులు
వర్గం:భారతీయ సినిమా నటీమణులు
వర్గం:మరాఠీ సినిమా నటీమణులు
నళిని

**నళిని** (జననం 1964 ఆగస్టు 28) తమిళం, మలయాళం, కన్నడ, తెలుగు చిత్రాలలో నటించి ప్రసిద్ధి చెందిన భారతీయ నటి. అలాగే పలు టెలివిజన్‌ సీరియల్స్ లో కూడా పనిచేస్తోంది.

## వ్యక్తిగత జీవితం
తమిళనాడులో మూర్తి, ప్రేమ దంపతులకు ఎనిమిది మంది సంతానంలో రెండవ వ్యక్తిగా నళిని 1964 ఆగస్టు 28న జన్మించింది. ఆమె 7 మంది తోబుట్టువులలో ఒక సోదరి, ఆరుగురు సోదరులు ఉన్నారు. ఆమె తండ్రి తమిళ సినిమాలలో కొరియోగ్రాఫర్, ఆమె తల్లి ప్రొఫెషనల్ డ్యాన్సర్. ఆమె ఏడవ తరగతి వరకు తమిళనాడు ప్రభుత్వ పాఠశాలలో చదువుకుంది. అయితే ఆమె బాల్యంలోనే సినిమాలతో బిజీగా మారడంతో చదువు కొనసాగించలేకపోయింది.

నళిని 1987లో నటుడు రామరాజన్‌ను వివాహం చేసుకుంది. వీరికి కవలలు 1988లో జన్మించారు, అరుణ, అరుణ్. నళిని, రామరాజన్ 2000లో విభేదాల కారణంగా విడాకులు తీసుకున్నారు. ఆమె కుమార్తె అరుణ 2013 మే 6న రమేష్ సుబ్రమణియన్‌ను వివాహం చేసుకుంది. ఆమె కుమారుడు అరుణ్ పవిత్రను 2014 ఏప్రిల్ 25న వివాహం చేసుకున్నారు.

## గుర్తింపు
దక్షిణ భారత చలనచిత్ర రంగానికి అందించిన విశేష కృషికి గాను కలైమామణి డాక్టర్‌ కె.నళినికి జీవిత సాఫల్య పురస్కారం దక్కింది. వివిధ రంగాలలో రాణిస్తున్న మహిళామణులకు పక్వాన్‌ చెన్నై ఆధ్వర్యంలో రియలిస్టిక్‌ అవార్డ్స్‌ 2022లో భాగంగా మార్చి 1న ప్రదానోత్సవంలో నళిని జీవిత సాఫల్య పురస్కారం అందుకుంది.

## ఫిల్మోగ్రఫీ

### తెలుగు సినిమాలు

## మూలాలు


వర్గం:కన్నడ నటీమణులు
వర్గం:మలయాళ నటీమణులు
వర్గం:తమిళ నటీమణులు
వర్గం:తెలుగు నటీమణులు
వర్గం:భారత చలనచిత్ర నటీమణులు
వర్గం:1964 జననాలు
వర్గం:20వ శతాబ్దపు భారతీయ నటీమణులు
వర్గం:21వ శతాబ్దపు భారతీయ నటీమణులు
వర్గం:భారత టెలివిజన్ నటీమణులు
వర్గం:తెలుగు టెలివిజన్ నటీమణులు
వర్గం:తమిళ టెలివిజన్ నటీమణులు
వర్గం:మలయాళ టెలివిజన్ నటీమణులు
కేశోరామ్ ఇండస్ట్రీస్ లిమిటెడ్

**కేశోరామ్ ఇండస్ట్రీస్ లిమిటెడ్** (**Kesoram Industries Limited)** కాటన్ మిల్స్ లిమిటెడ్ పేరుతో 1919  సంవత్సరంలో స్థాపించబడినది.  కలకత్తాలో నూలు జౌళి మిల్లుగా ప్రారంభమై, కేశోరామ్ రేయాన్ ఉత్పత్తిగా విస్తరించింది. దీని మొదటి రేయాన్ ప్లాంటు సంవత్సరానికి 4,635 మెట్రిక్ టన్నుల రేయాన్ నూలు ఉత్పత్తి సామర్థ్యంతో 1959 సంవత్సరంలో ప్రారంభించారు.

కేశోరామ్ సంస్థ టైర్లు, సిమెంట్ పరిశ్రమల్లో స్థాపనతో  కంపెనీకి పెరుగుతున్న వ్యాపారాల పోర్ట్ ఫోలియోను ప్రతిబింబించడానికి, 1986 సంవత్సరంలో సంస్థ పేరు కేశోరామ్ ఇండస్ట్రీస్ లిమిటెడ్ గా పేరుతొ  కేశోరామ్  ట్రేడ్ మార్క్ వ్యాపారము అభివృద్ధి చెంది, సంస్థ నేషనల్ స్టాక్ ఎక్స్ఛేంజ్ ఆఫ్ ఇండియా , బాంబే స్టాక్ ఎక్స్ఛేంజ్, కలకత్తా స్టాక్ ఎక్స్ఛేంజ్ అసోసియేషన్, సోసియేట్ డి లా బోర్స్ డి లక్సెంబర్గ్ వంటి నాలుగు గ్లోబల్ స్టాక్ ఎక్స్ఛేంజీలలో లిస్టింగ్ ల ద్వారా గుర్తించబడింది.

## చరిత్ర
కేశోరామ్ సంస్థ 1919 సంవత్సరంలో కలకత్తాలో నూలు, జౌళి మిల్లుగా స్థాపించబడింది, తర్వాత కంపెనీ వస్త్రాలు, రేయాన్ నూలు, సిమెంట్,పైపుల, టైర్ల వంటి పరిశ్రమలలో తన ఉత్పత్తులతో కేశోరామ్ ఇండస్ట్రీస్ లిమిటెడ్ బ్రాండ్ల పేరుతొ తన ఉత్పత్తులను మార్కెట్ లో అమ్మకాలను చేస్తుంది.

కేశోరామ్ ఇండస్ట్రీస్ లిమిటెడ్ తన ఉత్పత్తులను టైర్లు, సిమెంట్,రేయాన్, పారదర్శక కాగితం, ఫిలమెంట్ నూలు ఉత్పత్తులను చేస్తుంది. కేశోరామ్ రేయాన్, బిర్లా శక్తి , బిర్లా టైర్స్ అనే బ్రాండ్ పేర్లతో కంపెనీ మార్కెట్ లో అమ్మకాలను  చేస్తుంది. పశ్చిమ బెంగాల్, ఒడిషా, తెలంగాణ, కర్ణాటక, తెలంగాణ, కర్ణాటకలో ఉన్న ప్లాంట్ల  ద్వారా ఉత్పత్తి చేసి, ఆంధ్రప్రదేశ్, మహారాష్ట్ర, కర్ణాటక, గోవా, కేరళ, మధ్యప్రదేశ్, తెలంగాణ, చత్తీస్ గఢ్, తమిళనాడు రాష్ట్రాల్లో  ఉత్పత్తులను పంపిణీ చేస్తుంది.

## ప్లాంట్లు
కేశోరామ్ ఇండస్ట్రీస్ లిమిటెడ్ (కెఇఎల్) టైర్లు, సిమెంట్, రేయాన్ తో సహా వైవిధ్యభరితమైన వ్యాపారాన్ని కలిగి ఉంది. ఒడిశాలోని బాలాసోర్ ("బాలాసోర్ టైర్ ప్లాంట్") , ఉత్తరాఖండ్ లోని హరిద్వార్ ("లక్సర్ టైర్ ప్లాంట్") వద్ద ఉన్న రెండు ఇంటిగ్రేటెడ్ టైర్ల తయారీ ప్లాంట్లు  ఉన్నాయి. కర్ణాటకలోని సేడం దగ్గర వాసవదత్త సిమెంట్ ప్లాంట్, తెలంగాణ లోని బసంత్ నగర్ దగ్గర కేశోరామ్ సిమెంట్ ప్లాంట్, రెండుసిమెంట్ తయారీ పరిశ్రమలు ఉన్నాయి.

## గుర్తింపు
కేశోరామ్ ఇండస్ట్రీస్ లిమిటెడ్ (కెఇఎల్) వినియోగ దారుల భద్రతను దృష్టిలో పెట్టుకొని తమ టైర్ల ఉత్పత్తులను   అశోక్ లేలాండ్ టాటా మోటార్స్ VE కమర్షియల్ వెహికల్స్, వోల్వో వంటి కొత్త వాహనాలకు అనుగుణంగా  కంపెనీని ఆధునీకరించారు. ఎగుమతి మార్కెట్ లకు సరఫరా చేయడంలో సమర్థత,విజయానికి కంపెనీ గుర్తింపు పొందింది. బంగ్లాదేశ్ ఫిలిప్పీన్స్ శ్రీలంక,  వియత్నాంతో సహా 20కి పైగా దేశాలకు, ఆఫ్రికా ఆసియా మధ్య ప్రాచ్యం, దక్షిణ అమెరికా అంతటా అనేక ఇతర దేశాలకు ఈ కంపెనీ ఎగుమతి చేస్తుంది, బస్,ట్రక్ టైర్ల ఉత్పత్తిలో 15% వరకు ఎగుమతి చేయబడుతుంది. కేశోరామ్ ఇండస్ట్రీస్ లిమిటెడ్  CAPEXIL స్పెషల్ ఎక్స్ పోర్ట్ అవార్డులను పొందింది, ఆటోమొబైల్ టైర్స్ ట్యూబ్ లు, ఫ్లాప్ లకు సంబంధించి ఎగుమతి సాధించినందుకు  భారత ప్రభుత్వంచే గుర్తించబడింది. ప్రపంచ  మార్కెట్ ల నిర్ధిష్ట ఆవశ్యకతల కొరకు కంపెనీ కొత్త ప్రొడక్ట్ లను అభివృద్ధి చేస్తుంది.

## మూలాలు


వర్గం:స్వాతంత్ర్య పూర్వ సంస్థలు
వర్గం:1919 స్థాపితాలు
వర్గం:ప్రైవేట్ పరిశ్రమలు
నువ్వు నాకు కావాలి

**నువ్వు నాకు కావాలి** 2003లో విడుదలైన తెలుగు డబ్బింగ్ సినిమా. అజిత్ కుమార్, జ్యోతిక జంటగా నటించిన ఈ సినిమాకు 2002లో వెలువడిన రాజా అనే తమిళ సినిమా మూలం.
## నటీనటులు

*అజిత్ కుమార్ 
*జ్యోతిక 
*ప్రియాంక త్రివేది
*వడివేలు 
*రాధా రవి 
*లివింగ్‌స్టన్
* వైయపురి
*సోను సూద్ 
*దేవన్
*జ్యోతి 
*మదన్ బాబ్
*నళిని 
*మయిల్ సామి 
*తేని కుంజరమ్మాళ్ 
*బీసెంట్ రవి
*చాప్లిన్ బాలు
*ఎం.ఎల్.ఎ.తంగరాజు
*కృష్ణమూర్తి
*బావ లక్ష్మణన్
*కొట్టాచి
*పాసి సత్య
*వరలక్ష్మి
*ప్రియాంక
*కర్ణ రాధ
*విజయ్ గణేష్
*మంత్ర

## సాంకేతికవర్గం
* దర్శకత్వం: ఎస్.ఎళిల్
* నిర్మాత: ఉద్దంటి సాంబశివరావు
* ఛాయాగ్రహణం:	కె.అరవింద్
* కూర్పు:	సురేష్ అరసు
* సంగీతం:	ఎస్.ఎ. రాజకుమార్

## పాటలు
## మూలాలు

వర్గం:డబ్బింగ్ సినిమాలు
వర్గం:2003 సినిమాలు
పసలపూడి వీరబాబు

**పసలపూడి వీరబాబు** 2022లో విడుదలైన తెలుగు సినిమా. తమిళంలో విరుమాన్ పేరుతో 2డి ఎంటర్‌టైన్‌మెంట్ బ్యానర్‌పై సూర్య, జ్యోతిక నిర్మించిన ఈ సినిమాకు ఎం. ముత్తయ్య  దర్శకత్వం వహించాడు. కార్తీ, అదితి శంకర్, ప్రకాష్ రాజ్, రాజకిరణ్ ప్రధాన పాత్రల్లో నటించిన ఈ సినిమా సెప్టెంబర్ 30న అమెజాన్ ప్రైమ్ వీడియోలో విడుదలైంది. 
## కథ
ప‌స‌ల‌పూడికి చెందిన వీర‌బాబు (కార్తి) చిన్న‌నాటి నుంచి తన త‌ల్లి మ‌హాల‌క్ష్మి (శ‌ర‌ణ్య‌) చావుకు తండ్రి భూప‌తి(ప్ర‌కాష్ రాజ్‌) కార‌ణం కావ‌డంతో తండ్రిని ద్వేషిస్తుం అత‌డితో  గొడ‌వ‌ప‌డుతుంటాడు. తండ్రి భూపతితో ఉండటం ఇష్టం లేక మామ‌య్య స‌త్య‌మూర్తి (రాజ్‌కిర‌ణ్‌) ద‌గ్గ‌ర పెరుగుతాడు. ఈ క్రమంలో తండ్రి కొడుకుల మధ్య పోరాటం ఎలాంటి మ‌లుపులు తిరిగింది?  చివరికి ఇద్దరు కలిసారా ? లేదా ? అన్నదే మిగతా సినిమా క‌థ‌.

## నటీనటులు

*కార్తీ
*అదితి శంకర్
*ప్రకాష్ రాజ్
*రాజకిరణ్ 
*శరణ్య పోంవన్నన్ 
*సూరి 
*కరుణాస్ 
*వడివుక్కరసి 
*మనోజ్ భారతీరాజా 
*సింగంపులి 
*ఇళవరసి 
*రాజ్ కుమార్ 
*వసుమిత్ర 
*అరుంధతి 
*మైనా నందిని 
*ఇంద్రజ  
*ఇందుమతి 

## మూలాలు

వర్గం:2022 సినిమాలు
భారత్ జోడో యాత్ర

**భారత్ జోడో యాత్ర** భారత దేశ ప్రజలను ఏకం చేయడం, వారి సమస్యలను వినడం లక్ష్యంగా భారత జాతీయ కాంగ్రెస్ పార్టీ మాజీ అధ్యక్షుడు, ఎంపీ రాహుల్ గాంధీ నేతృత్వంలో భారత్ జోడో యాత్ర చేపట్టాడు. భారతీయ జనతా పార్టీ నేతృత్వంలోని కేంద్ర ప్రభుత్వ విభజన రాజకీయాలకు వ్యతిరేకంగా దేశాన్ని ఏకం చేయాలనే లక్ష్యంతో 2022 సెప్టెంబరు 7న తమిళనాడు ముఖ్యమంత్రి ఎం. కె. స్టాలిన్ కన్యాకుమారిలో ఈ యాత్రను ప్రారంభించాడు.

## యాత్ర నేపథ్యం
కాంగ్రెస్ పార్టీ 2022 ఆగస్టు 23న ఢిల్లీలోని ఏఐసీసీ ప్రధాన కార్యాలయంలో  లోగో, ట్యాగ్‌లైన్, వెబ్‌సైట్‌ను ప్రారంభించింది. ఐదు నెలల్లో 12 రాష్ట్రాలు, రెండు కేంద్ర పాలిత ప్రాంతాల్లో 3,570 కిలోమీటర్ల పొడవున ఉదయం 7 గంటల నుంచి 10.30 గంటల వరకు, మధ్యాహ్నం 3.30 నుంచి సాయంత్రం 6.30 గంటల వరకు రెండు విడతలుగా ప్రతిరోజూ 22-23 కి.మీ పాదయాత్ర సాగుతోంది. కాంగ్రెస్ 'భారత్ జోడో యాత్ర', 1983లో భారత మాజీ ప్రధాని చంద్రశేఖర్ దాదాపు 4,260 కి.మీల భారత్ యాత్ర మధ్య అనేక సమాంతరాలు ఉన్నాయి.

## యాత్ర షెడ్యూల్
 

## యాత్రలో పాల్గొనే ముఖ్య నాయకులు

* రాహుల్ గాంధీ, కాంగ్రెస్ పార్టీ మాజీ అధ్యక్షుడు
* పవన్ ఖేరా, ఏఐసీసీ మీడియా విభాగం చైర్మన్
* కన్హయ్య కుమార్, కాంగ్రెస్ పార్టీ నాయకుడు
* ఊమెన్ చాందీ, కేరళ ముఖ్యమంత్రి (2004-2006, 2011-2016) 
* సచిన్ పైలట్, రాజస్థాన్ మాజీ ఉప ముఖ్యమంత్రి 
* రేవంత్ రెడ్డి, తెలంగాణ పిసిసి అధ్యక్షుడు 
* మణిశంకర్ అయ్యర్, మైలాడుతురై మాజీ ఎంపీ 
*ఆంధ్రప్రదేశ్‌ కాంగ్రెస్ అధ్యక్షుడు శైలజానాథ్, కేంద్రమాజీమంత్రి జేడీ శీలం

## ఆంధ్రప్రదేశ్‌లో
రాహుల్ గాంధీ 2022 అక్టోబరు 14న ఆంధ్రప్రదేశ్‌లోని, అనంతపురం జిల్లా, డి.హిరేహాల్ మండలం, కనుక్కుప్ప గ్రామంలో ఉదయం 10 గంటలకు అడుగు పెట్టాడు. ఆయన మొదటిరోజు జాజురకల్లు, మడేనహళ్లి, లక్ష్మీపురం, డి హీరేహాల్ ప్రాంతాల్లో 14 కిలోమీటర్లు పాదయాత్ర చేసి ఓబుళాపురం మీదుగా కర్ణాటకలోకి వెళ్ళి, అక్టోబరు 18న తిరిగి ఆంధ్రప్రదేశ్‌లోకి చేరుకొని 18నుంచి 20 వరకు మూడురోజులపాటు పాదయాత్ర చేసి 21 తిరిగి కర్ణాటకలోకి వెళ్తాడు. ఆంధ్రప్రదేశ్‌లో మొత్తం నాలుగు రోజులపాటు 95 కిలోమీటర్లు భారత్ జోడో యాత్ర కొనసాగింది.

## తెలంగాణా
కర్ణాటకలోని రాయచూర్‌ నుంచి రాష్ట్రంలోని నారాయణపేట జిల్లా గూడబల్లూరు సమీపంలోని కృష్ణ చెక్‌పోస్టు వద్ద 2022 అక్టోబరు 23న ఉదయం 10 గంటలకు రాహుల్ గాంధీ తెలంగాణా రాష్ట్రంలో అడుగుపెట్టాడు.

### పాదయాత్ర రూట్ మ్యాప్
*అక్టోబరు 23న కర్ణాటక-నారాయణపేట జిల్లా సరిహద్దునున్న కృష్ణా నది బ్రిడ్జి నుంచి మక్తల్ వరకు
*24, 25 దీపావళి నేపథ్యంలో యాత్రకు విరామం 
*26న మక్తల్, దేవరకద్ర 
*27న దేవరకద్ర, మహబూబ్​నగర్ పట్టణం 
*28న మహబూబ్​నగర్, జడ్చర్ల 
*29న జడ్చర్ల - షాద్‌నగర్ 
*30న షాద్‌నగర్-శంషాబాద్ (29 కి.మీ.)
*31న శంషాబాద్ నుంచి ఆరాంఘర్-చార్మినార్-గాంధీభవన్-నెక్లెస్ రోడ్లు-బోయినపల్లి 
*నవంబరు 1న బాలానగర్- కూకట్‌పల్లి-పటాన్‌చెరు మీదుగా ముత్తంగి 
*నవంబరు 2న పటాన్‌చెరు నుంచి శివంపేట (సంగారెడ్డి)
*నవంబరు 3 యాత్రకు విరామం
*నవంబరు 4న సంగారెడ్డి నుంచి జోగిపేట
*నవంబరు 5న జోగిపేట-శంకరంపేట
*నవంబరు 6న శంకరంపేట నుంచి మద్నూర్
## ఇవి చదవండి
* భారత్ జోడో న్యాయ్ యాత్ర

## మూలాలు

వర్గం:భారత జాతీయ కాంగ్రెస్
దొబారా

**దొబారా** 2022లో విడుదలైన హిందీ సినిమా. స్పానిష్‌లో విడుదలైన సైన్స్‌ ఫిక్షన్‌ థ్రిల్లర్‌  ‘మిరాజ్‌’ సినిమాను ‘కల్ట్‌ మూవీస్‌’,  ‘అథీనా’  బ్యానర్‌లపై ఏక్తాకపూర్‌, శోభా కపూర్, సునీర్‌ ఖేత్రాపాల్‌, గౌరవ్ బోస్  నిర్మించిన ఈ సినిమాకు అనురాగ్ కశ్యప్ దర్శకత్వం వహించాడు. తాప్సీ పన్ను, పావైల్ గులాటి ప్రధాన పాత్రల్లో నటించిన ఈ సినిమా ఆగస్టు 19న థియేటర్లలో విడుదలై,  అక్టోబరు 15 నుంచి నెట్‌ఫ్లిక్స్ ఓటీటీలో విడుదలైంది.
## నటీనటులు
*తాప్సీ పన్ను - అంతరా అవస్థి/అంతరా వశిష్ఠ్  
*పావైల్ గులాటి - అనయ్ ఆనంద్‌  
*నాజర్ - డాక్టర్ సేతుపతి  
*రాహుల్ భట్ - వికాస్ అవస్థి 
*సుకాంత్ గోయెల్ - అభిషేక్‌  
*శాశ్వత ఛటర్జీ - రాజ ఘోష్‌  
*విదుషి మెహతా - శిఖా వత్స్‌  
*హిమాన్షి చౌదరి - షీలా 
*నిధి సింగ్ - భావన అవస్తీ 
*మధురిమా రాయ్ - సారా కుందర్‌  
*ఆరియన్ సావంత్ - యువ అనయ్‌  
*మైరా రాజ్‌పాల్ - అవంతి అవస్థి 
*శౌర్య దుగ్గల్ - యువ అభిషేక్‌  
*మేదినీ కెలమనే - రుజుతా ఘోష్‌ 
*ప్రీతి ష్రాఫ్‌- హాస్పిటల్‌ నర్స్‌గా
*రాహుల్ తివారీ - పోలీస్ ఇన్‌స్పెక్టర్‌

## మూలాలు

వర్గం:2022 సినిమాలు
మౌళి

**టి.ఎస్.బి.కె.మౌళి (తిరువిదైమరుదూర్ సాంబమూర్తి గణపతి బాలకృష్ణ శాస్త్రి మౌళి)** భారతీయ చలనచిత్ర దర్శకుడు, రచయిత, నటుడు, నాటక ప్రయోక్త. ఇతడు అనేక తమిళ, తెలుగు సినిమాలకు దర్శకత్వం వహించాడు. సినీ రచయితగా ఇతడు అశ్వని చిత్రానికి వ్రాసిన స్క్రిప్ట్ పేర్కొనదగినది. ఇతని మూడు ప్రసిద్ధ నాటకాలు తెలుగు, బెంగాలీ భాషలలోనికి అనువదించబడి ఆంధ్రరాష్ట్రంలోను, వంగదేశంలోను 4000కు పైగా ప్రదర్శనలకు నోచుకున్నాయి. ఇతనికి తమిళనాడు ప్రభుత్వం కళైమామణి బిరుదును, ఆంధ్రప్రదేశ్ ప్రభుత్వం 5సార్లు నంది పురస్కారాలతోను సత్కరించింది.
## జీవిత విశేషాలు
ఇతని తండ్రి టి.ఎస్.బాలకృష్ణ శాస్త్రి హరికథా కళాకారుడు. మౌళి తన చిన్నతనంలో నాటకాలలో నటించడానికి ఎక్కువ మక్కువ చూపేవాడు. టి.కె.షణ్ముగం, ఎస్.వి.సహస్రనామం మొదలైన వారి నాటకాలు ఇతడిపై ఎక్కువ ప్రభావాన్ని చూపాయి. ఇతడు బి.టెక్ డిగ్రీని సంపాదించినప్పటికీ నాటక రచన పట్ల ఇతని మోహం తగ్గలేదు. తన 19వ యేట ఇతడు ఒక 45 నిమిషాల నాటకం వ్రాసి శివాజీ గణేశన్‌కు పద్మశ్రీ పురస్కారం లభించిన సందర్భంగా ఏర్పాటు చేసిన అభినందన సభలో ప్రదర్శించాడు. ఇతడు కళాశాలలో చదువుకునే సమయంలో వై.జి.పార్థసారథి నెలకొల్పిన యునైటెడ్ అమెచ్యూర్ ఆర్టిస్ట్స్ (UAA)లో భాగస్వామిగా ఉన్నాడు. 1969లో ఇతడు "ఫ్లైట్ నెం.176" అనే నాటకాన్ని వ్రాసి అందులో నటించాడు. ఈ నాటకం విజయవంతంగా 30 సంవత్సరాలు అవిచ్చిన్నంగా ప్రదర్శించబడింది.

తరువాత ఇతడు సినిమా దర్శకత్వం వైపు తన దృష్టిని సారించాడు. ఏ దర్శకుడి వద్ద సహాయకుడిగా పనిచేయకుండానే ఇతడు నేరుగా మొదటిసారి *ఇవర్‌గళ్ విద్యాసమానవర్గళ్* అనే తమిళ సినిమాకు దర్శకత్వం వహించాడు. ఇతని రెండవ సినిమా *మాత్రవై నిరిల్* కొత్త నటులతో కేవలం 26రోజులలో షూటింగ్ పూర్తి చేసుకుని 100 రోజులు ప్రదర్శింపబడి వాణిజ్యపరంగా విజయవంతమైంది. తరువాత ఇతడు కె.బాలచందర్ బ్యానర్‌లో రెండు సినిమాలకు దర్శకత్వం వహించాడు. బాలచందర్ దర్శకత్వం వహించిన *నిళల్ నిజమాగిరదు* చిత్రానికి కామెడీ ట్రాక్ వ్రాశాడు. ఇతని సినిమా *వా ఇంద పక్కమ్* తెలుగులోనికి డబ్ చేయబడి ఇతడు తెలుగు చలనచిత్రరంగంలో ప్రవేశించాడు. ఆ చిత్రనిర్మాత ఇతడిని తెలుగులో డైరెక్ట్ సినిమా చేయమని కోరాడు. ఐతే ఇతనికి తెలుగు భాష బొత్తిగా తెలియదు. తెలుగు రచయిత జంధ్యాల సహాయంతో ఇతడు పట్నం వచ్చిన పతివ్రతలు సినిమాకు దర్శకుడిగా పని చేశాడు. అది మొదలు ఇతడు తెలుగు, తమిళ భాషలలో వందకుపైగా సినిమాలకు దర్శకత్వం వహించాడు. ఇతడు మహానగరంలో మాయగాడు, హలో డార్లింగ్, చెప్పవే చిరుగాలి  మొదలైన చిత్రాలలో నటించాడు.

## దర్శకత్వం వహించిన తెలుగు సినిమాలు
ఇతడు దర్శకత్వం వహించిన తెలుగు సినిమాల పాక్షిక జాబితా:

## పురస్కారాలు
## మూలాలు

## బయటి లింకులు
* 

వర్గం:1947 జననాలు
వర్గం:భారతీయ సినిమా దర్శకులు
వర్గం:తమిళ సినిమా దర్శకులు
వర్గం:తమిళ సినిమా నటులు
వర్గం:తెలుగు సినిమా దర్శకులు
వర్గం:తెలుగు సినిమా నటులు
వర్గం:నాటక రచయితలు
వర్గం:కళైమామణి పురస్కార గ్రహీతలు
వర్గం:నంది ఉత్తమ దర్శకులు
రేయికి వేయిక‌ళ్ళు

**రేయికి వేయిక‌ళ్ళు** 2022లో విడుదలైన తెలుగు సినిమా . తమిళంలో 2018లో విడుదలైన 'ఇరవుక్కు ఆయిరం కన్గల్‌' సినిమాను గ్రె హాక్ బ్యానర్‌పై జి. ఢిల్లీ బాబు నిర్మించిన ఈ సినిమాకు  మారన్ దర్శకత్వం వహించాడు. అరుళ్ నిధి స్టాలిన్, మహిమ నంబియార్, అజ్మల్ అమీర్ ప్రధాన పాత్రల్లో నటించిన ఈ సినిమా సెప్టెంబర్ 30 నుండి ఆహా ఓటీటీలో స్ట్రీమింగ్ ప్రారంభమైంది.
## కథ
భరత్ (అరుల్ నిధి స్టాలిన్) ఓ క్యాబ్ డ్రైవర్, సుశీల (మహిమ నంబియార్)‌తో ప్రేమలో ఉంటాడు. భరత్ ప్రేమిస్తున్న సుశీల వెంట  అమ్మాయిలను బ్లాక్‌మెయిల్ చేసి డబ్బులు సంపాదించే గణేష్ (అజ్మల్ అమీన్) వెంట పడి వేధిస్తుంటాడు. ఈ క్రమంలోనే గ‌ణేష్‌ ను హెచ్చరించాడు అత‌డి ఇంటికి వెళ్లగా, గణేష్ ఇంట్లో మాయ (సుజా వ‌రుణి) హత్యకు గురైతుంది. ఆ హ‌త్య‌ కేసు భ‌ర‌త్‌పై ప‌డుతుంది. ఆ నేరం నుంచి భరత్ ఎలా బయటపడ్డాడు ? అనేదే మిగతా సినిమా కథ.

## నటీనటులు

*అరుళ్ నిధి స్టాలిన్
*మహిమా నంబియార్
* అజ్మల్ అమీర్ 
*విద్య ప్రదీప్ 
*జాన్ విజయ్
*సుజా వారునీ 
*ఛాయా సింగ్ 
*ఆనందరాజ్ 
*జాన్ విజయ్ 
*లక్ష్మి రామకృష్ణన్ 
*ఆడుకలం నరేన్ 
*ఎల్. రాజా 
*సారా సుబ్బయ్య 
*గజరాజ్ 
*కరాటే కార్తీక్  
*రామచంద్రన్ దురైరాజ్ 
*సూపర్ గుడ్ సుబ్రమణి  
*రవి వెంకట్రామన్ 
*మిప్పు
*ఆడుకాలం మురుగదోస్ 
*రఘుల్ డేవిడ్
*నిజలగల్ రవి

## సాంకేతిక నిపుణులు
*బ్యానర్:  గ్రె హాక్ 
*నిర్మాత: జి. ఢిల్లీ బాబు 
*కథ, స్క్రీన్‌ప్లే, దర్శకత్వం: ము. మారన్
*సంగీతం: శ్యామ్ సిఎస్
*సినిమాటోగ్రఫీ:   అరవింద్ సింగ్ 
*ఎడిటింగ్: శాన్ లోకేష్

## మూలాలు

## బయటి లింకులు
*

వర్గం:2022 తెలుగు సినిమాలు
తగ్గేదే లే

**తగ్గేదే లే** 2022లో విడుదలైన క్రైమ్ థ్రిల్లర్‌ సినిమా. భద్ర ప్రొడక్షన్స్ బ్యానర్‌పై నిర్మించిన ఈ సినిమాకు శ్రీనివాస్ రాజు దర్శకత్వం వహించాడు. నవీన్ చంద్ర, దివ్యా పిళ్లై, అనన్య సేన్‌గుప్తా ప్రధాన పాత్రల్లో నటించిన ఈ సినిమా  టీజర్‌ను 2022 అక్టోబర్ 14న విడుదలచేసి, సినిమాను నవంబర్ 4న విడుదల చేశారు.
## కథ
సాఫ్ట్‌వేర్ ఉద్యోగి అయిన ఈశ్వర్ (నవీన్ చంద్ర) తన మేనత్త కుమార్తె దేవి (దివ్యా పిళ్ళై)ని పెళ్లి చేసుకుంటాడు. ఆ తరువాత ఫ్రెండ్స్ అందరినీ ఇంటికి పిలిచి పార్టీ ఇస్తాడు. ఆ పార్టీలో లిజి (అనన్యా సేన్ గుప్తా)ను చూసి ఈశ్వర్ షాక్ అవుతాడు. లిజిని చూసి ఈశ్వర్ ఎందుకు షాక్ అవుతాడు ? వారిద్దరి మధ్య ఉన్న సంబంధం ఏమిటి? తరువాత అతని జీవితంలో జరిగిన సంఘటనలు ఏమిటి అనేదే మిగతా సినిమా కథ.

## నటీనటులు

*నవీన్ చంద్ర
*దివ్యా పిళ్లై
*అనన్య సేన్‌గుప్తా
*నైనా గంగూలీ 
*రవి శంకర్
*రాజా రవీంద్ర 
*నాగ బాబు 
*అయ్యప్ప శర్మ
*గెటప్ శ్రీను
*పూజా గాంధీ
*మకరంద్ దేశ్‌పాండే
*రవి కాలే

## సాంకేతిక నిపుణులు
*బ్యానర్: భద్ర ప్రొడక్షన్స్  
*నిర్మాత: భద్ర ప్రొడక్షన్స్  
*కథ, స్క్రీన్‌ప్లే, దర్శకత్వం: శ్రీనివాస్ రాజు  
*సంగీతం: చరణ్ అర్జున్
*సినిమాటోగ్రఫీ: వెంకట్  ప్రసాద్  
*ఎడిటర్ : గ్యారీ బిహెచ్
*ఆర్ట్ డైరెక్ట‌ర్‌: న‌ర్రా అశోక్

## మూలాలు

వర్గం:2022 తెలుగు సినిమాలు
మృణ్మయీ గాడ్బోలే

**మృణ్మయీ గాడ్బోలే**, మహారాష్ట్రకు చెందిన సినిమా నటి. పరేష్ మొకాషి దర్శకత్వం వహించిన *చి వా చి సౌ కా* అనే మరాఠీ సినిమాలో నటించి ప్రశంసలు అందుకుంది.

## జననం
మృణ్మయి మహారాష్ట్రలోని పూణేలో జన్మించింది. ఈమె తండ్రి శ్రీరంగ్ గాడ్బోలే మరాఠీ నాటక-టివి-సినిమా నటుడు, దర్శకుడు, రచయిత, నిర్మాతగా రాణించాడు.

## వ్యక్తిగత జీవితం
మృణ్మయికి 2017లో నిఖిల్ మహజన్ తో వివాహం జరిగింది.

## నటనారంగం
మృణ్మయి, *రాజ్‌వాడే అండ్ సన్స్‌* సినిమాలో తొలిసారిగా నటించింది. తర్వాత *చింటూ*, *చి వా చి సౌ కా* వంటి పలు సినిమాలలో వివిధ పాత్రలు పోషించింది.

## సినిమా

* తీచా బాప్ త్యాచా బాప్ (2011)
* చింటూ (2012)
* రాజ్వాడే అండ్ సన్స్ (2015)
* వీస్ మ్హంజే వీస్ (2015)
* సిఆర్డీ (2016)
* చి వా చి సౌ కా (2017)
* డియర్ మోలీ (2018)
* ప్యాడ్ మ్యాన్ (2018)
* యే రే యే రే పైసా 2 (2019)
* అవ్వంచిత్ (2021)
* *జిమ్మా* (2021)
* విశ్వనాథ్ (2021)
* డియర్ మోలీ (2022)

## వెబ్ సిరీస్
* వన్స్ ఏ ఇయర్ (ఎంఎక్స్ ప్లేయర్‌, 2019)
* హై (ఎంఎక్స్ ప్లేయర్ 2020)

## మూలాలు

వర్గం:భారతీయ సినిమా నటీమణులు
వర్గం:జీవిస్తున్న ప్రజలు
వర్గం:మరాఠీ సినిమా నటీమణులు
వర్గం:మహారాష్ట్ర మహిళలు
వర్గం:మహారాష్ట్ర సినిమా నటీమణులు
ఇ విద్యాలోక (evidyaloka)

**ఇ-విద్యాలోక** అనేది బెంగుళూరుకు చెందిన విద్యాపరమైన ఒక స్వచ్ఛంద సంస్థ. ఇది భారతదేశంలోని గ్రామీణ ప్రభుత్వ పాఠశాలల విద్యార్థులకు స్వచ్ఛంద ఉపాధ్యాయులను నియమించి, ఆధునిక సాంకేతికతను ఉపయోగించి ఆన్లైన్లో విద్యను అందిస్తుంది.
## వివరాలు
ఫిబ్రవరి 2020 నాటికి, భారతదేశంలోని ఆంధ్రప్రదేశ్, జార్ఖండ్, కర్ణాటక, మహారాష్ట్ర, తమిళనాడు, తెలంగాణ, బీహార్, ఉత్తరప్రదేశ్, ఉత్తరాఖండ్, పశ్చిమ బెంగాల్‌లలో హైస్కూల్ గ్రేడ్ వరకు ఇంగ్లీష్, గణితం, సైన్స్ సబ్జెక్టులను బోధించడంపై ఇ-విద్యాలోక దృష్టి సారించింది.  స్కైప్, వెబెక్స్, గూగుల్ హ్యాంగ్‌అవుట్‌లు ఉపాధ్యాయులు, విద్యార్థుల మధ్య కమ్యూనికేషన్‌కు ప్రాధాన సాధనాలు అయితే ఫేస్బుక్ ద్వారా వర్క్‌ప్లేస్ అంతర్గత కమ్యూనికేషన్ కోసం ఉపయోగించబడుతుంది.
## వాలంటీర్ ఉపాధ్యాయులు
వాలంటీర్ టీచర్ ఒక గ్రామీణ ప్రభుత్వ పాఠశాలలోని డిజిటల్ తరగతి గదికి కనెక్ట్ అయ్యి, వీడియో కాన్ఫరెన్సింగ్ సాఫ్ట్‌వేర్‌ని ఉపయోగించి వారానికి రెండు గంటలు (రెండు వేర్వేరు రోజులలో ఒక్కో గంట) ఒక సబ్జెక్టును బోధిస్తారు. స్వచ్ఛంద ఉపాధ్యాయులు తమకు కేటాయించిన పాఠశాల ఉన్న గ్రామంలో మాట్లాడే ప్రాంతీయ భాషలో బోధిస్తారు. ఇందులోని స్వచ్ఛంద ఉపాధ్యాయులు పదవీ విరమణ చేసిన వ్యక్తులు, గృహిణులు, గ్రాడ్యుయేట్ విద్యార్థులు, PhD స్కాలర్‌లు, పని చేసే నిపుణుల వరకు ఉంటారు.
## NGO భాగస్వాములు
డిజిటల్ క్లాస్‌రూమ్‌లు భారతదేశంలోని వివిధ మారుమూల గ్రామీణ ప్రాంతాల్లో ఆ ప్రాంతాల్లో పనిచేసే NGOల మద్దతుతో ఏర్పాటు చేయబడ్డాయి. వారు డిజిటల్ క్లాస్‌రూమ్‌ల రోజువారీ కార్యకలాపాలను పర్యవేక్షిస్తారు అవసరమైనప్పుడు పాఠశాల విద్యార్థులకు తగిన సహాయాన్ని అందిస్తారు. స్థానిక ప్రాంతం నుండి ఒక వ్యక్తిని నియమించారు, వీరు కంప్యూటర్ల ప్రాథమిక వినియోగంలో శిక్షణ పొంది ఉంటారు. ఈ వ్యక్తి డిజిటల్ క్లాస్‌రూమ్‌ను ఆపరేట్ చేయడానికి నియమించబడి ఉంటాడు, తద్వారా స్క్రీన్‌పై కనిపించే ఉపాధ్యాయుడి బోధనలు సులభంగా విద్యార్థులు గ్రహిస్తారు.  ఫలితంగా, ప్రతి డిజిటల్ క్లాస్‌రూమ్‌ను ఏర్పాటు చేయడంతో కనీసం ఒక ఉపాధి సృష్టించబడుతుంది, ఇది స్థానిక సమాజాన్ని శక్తివంతం చేస్తుంది.
## మూలాలు


వర్గం:స్వచ్చంధ సంస్ధలు
వర్గం:స్వచ్ఛంద సేవ
వర్గం:విద్యా సంస్థలు
అమ్ము (2022 సినిమా)

**అమ్ము** 2022లో తెలుగులో రూపొందుతున్న ఎమోషనల్ థ్రిల్లర్‌ సినిమా. స్టోన్ బెంచ్ ఫిల్మ్స్ బ్యానర్‌పై కల్యాణ్‌ సుబ్రహ్మణ్యం, కార్తికేయ సంతానం నిర్మించిన ఈ సినిమాకు చారుకేష్‌ శేఖర్‌ దర్శకత్వం వహించాడు. నవీన్ చంద్ర, ఐశ్వర్య లక్ష్మి, బాబీ సింహ ప్రధాన పాత్రల్లో నటించిన ఈ సినిమా టీజర్‌ను అక్టోబర్ 6న, ట్రైలర్‌ను అక్టోబర్ 11న విడుదల చేసి సినిమాను తెలుగు, తమిళం, మలయాళం, కన్నడ, హిందీ భాషల్లో అక్టోబర్ 19న అమెజాన్‌ ప్రైమ్‌ వీడియోలో స్ట్రీమింగ్ ప్రారంభమైంది.
## కథ
రవి (నవీన్ చంద్ర) పోలీస్ ఆఫీసర్ అమ్ము (ఐశ్వర్య లక్ష్మి)తో వివాహం జరుగుతుంది. అమ్ము అతనితో సంతోషకరమైన జీవితాన్ని గడపాలని కలలు కంటుంది. కొన్నాళ్ల పాటు వాళ్లిదరు అన్యోన్యంగా కాపురం చేసినప్పటికీ కోపిష్ఠిన అయినా రవి కారణంగా గొడవలు మొదలై ఒక్కసారి అమ్ము పై చెయ్యి చేసుకోవడంతో రవి వైఖరితో విసిగిపోయిన అమ్ము తన భర్తపై తిరిగి పోరాడాలని నిర్ణయించుకుంటుంది. భ‌ర్త‌కు బుద్ధిచెప్పేందుకు స‌రైన అవ‌కాశం కోసం ఎదురుచూస్తున్న అమ్మ‌కు ప్ర‌భుదాస్‌తో (బాబీ సింహ‌) ప‌రిచ‌యం ఏర్ప‌డుతుంది. ప్ర‌భుదాస్ ఎవ‌రు? అమ్ముకు అత‌డు ఏ విధంగా స‌హాయ‌ప‌డ్డాడు? ఈ క్రమంలో అమ్ము ఎదుర్కొన్న పరిస్థితులేంటి ? తన భర్తకు గుణపాఠం చెప్పిందా లేదా ? ఆమె జీవిత పోరాటం ఎలా ముగిసింది? అనేదే మిగతా సినిమా కథ.
## నటీనటులు
* నవీన్ చంద్ర
* ఐశ్వర్య లక్ష్మి
* బాబీ సింహ
* సత్య కృష్ణన్
* ప్రేమ్ సాగర్
* రఘుబాబు
* అంజలి అమీర్
* రాజా రవీంద్ర  
* అప్పాజీ అంబరీష
* మాల పార్వతి
## సాంకేతిక నిపుణులు
*బ్యానర్: స్టోన్ బెంచ్ ఫిల్మ్స్
*నిర్మాత: కల్యాణ్‌ సుబ్రహ్మణ్యం, కార్తికేయ సంతానం 
*కథ, స్క్రీన్‌ప్లే, దర్శకత్వం: చారుకేష్‌ శేఖర్‌ 
*సంగీతం: భరత్ శంకర్ 
*సినిమాటోగ్రఫీ:అపూర్వ అనిల్ శాలిగ్రాం
*మాటలు : పద్మావతి మల్లాది

## మూలాలు

వర్గం:2022 తెలుగు సినిమాలు
గుడ్ బై

**గుడ్ బై** 2022లో హిందీలో విడుదలైన  ఫ్యామిలీ ఎమోషనల్ డ్రామా సినిమా. గుడ్ కో, బాలాజీ మోషన్ పిక్చర్స్, సరస్వతి ఎంట‌ర్‌టైన్‌మెంట్ ప్రై. లి  బ్యానర్‌లపై ఏక్తా కపూర్, శోభా కపూర్, విరాజ్  సావంత్, వికాస్ బహెల్ నిర్మించిన ఈ సినిమాకు వికాస్ బహల్ దర్శకత్వం వహించాడు. అమితాబ్ బచ్చన్, రష్మికా మందన్న, సాహిల్ మెహతా, శివిన్ నారంగ్, పావైల్ గులాటి ప్రధాన పాత్రల్లో నటించిన ఈ సినిమా ట్రైలర్‌ను సెప్టెంబర్ 6న విడుదల చేసి సినిమాను అక్టోబర్ 7న విడుదల చేశారు.
## నటీనటులు
*అమితాబ్ బచ్చన్
* రష్మికా మందన్న
*సాహిల్ మెహతా
*శివిన్ నారంగ్
*పావైల్ గులాటి
*ఆశిష్ విద్యార్థి 
* సునీల్ గ్రోవర్
*ఎల్లి అవ్రామ్
* సాహిల్ మెహతా
* నీలు కోహ్లీ
*అభిషేక్ ఖాన్
* రజనీ బసుమతరీ
* శార్వరి వాఘ్
* రాధా భట్

## సాంకేతిక నిపుణులు
*బ్యానర్: గుడ్ కో, బాలాజీ మోషన్ పిక్చర్స్, సరస్వతి ఎంట‌ర్‌టైన్‌మెంట్ ప్రై. లి
*నిర్మాత: ఏక్తా కపూర్, శోభా కపూర్, విరాజ్  సావంత్, వికాస్ బహెల్ 
*కథ, స్క్రీన్‌ప్లే, దర్శకత్వం: వికాస్ బహెల్
*సంగీతం: అమిత్ త్రివేది   
*సినిమాటోగ్రఫీ: సుధాకర్ రెడ్డి యక్కంటి   
*పాటలు:  స్వానంద్ కిరికిరే 
*ఎడిటర్:   ఏ. శ్రీకర్ ప్రసాద్
## మూలాలు

## బయటి లింకులు
* 

వర్గం:2022 సినిమాలు
స్వర్ణజయంతి ఫెలోషిప్

**స్వర్ణజయంతి ఫెలోషిప్** అనేది భారతదేశంలో వివిధ రంగాలలో పరిశోధనలు చేయడానికి అందించే ఫెలోషిప్. జీవశాస్త్రం, రసాయన శాస్త్రం, పర్యావరణ శాస్త్రం, ఇంజినీరింగ్, గణితం, వైద్యశాస్త్రం, భౌతిక శాస్త్రాలలో అత్యుత్తమ పరిశోధనల కోసం అనువర్తిత లేదా ప్రాథమిక యువ శాస్త్రవేత్తలకు డిపార్ట్‌మెంట్ ఆఫ్ సైన్స్ అండ్ టెక్నాలజీ ఆధ్వర్యంలో ప్రతి సంవత్సరం ఈ ఫెలోషిప్ అందించబడుతోంది.

## వివరాలు
40 ఏళ్ళ కంటే తక్కువ వయస్సు ఉన్న భారతీయులు ఈ ఫెలోషిప్ కు దరఖాస్తు చేసుకోవచ్చు. ఫెలోషిప్‌లో అదనంగా నెలవారీ 25,000 రూపాయలు, అలాగే సంవత్సరానికి 5 లక్షల రూపాయలు పరిశోధన గ్రాంట్ కూడా ఉంటుంది. ఫెలోషిప్‌ కోసం అభ్యర్థులు వారు ఎంచుకున్న ఇండియన్ ఇన్‌స్టిట్యూట్ నుండి ఉపాధి మద్దతు కూడా అవసరమవుతోంది.

## బహుమతులు
ఇది ఆరు విభాగాలుగా విభజించబడింది, అవి:

* రసాయన శాస్త్రాలు
* ఎర్త్ అండ్ అట్మాస్ఫియరిక్ సైన్సెస్
* ఇంజనీరింగ్ సైన్సెస్
* గణిత శాస్త్రాలు
* లైఫ్ సైన్స్
* ఫిజికల్ సైన్సెస్

## మూలాలు

వర్గం:భారతీయ పురస్కారాలు
వర్గం:భారత ప్రభుత్వం
కొత్వాల్‌గూడ ఎకో పార్కు

**కొత్వాల్‌గూడ ఎకో పార్కు**, (ఆంగ్లం: Kothwalguda Eco Park) తెలంగాణ రాష్ట్రం, రంగారెడ్డి జిల్లా, శంషాబాద్ మండలంలోని కొత్వాల్‌గూడ గ్రామంలో నిర్మించబడుతున్న ఎకో పార్కు. హైదరాబాదు మహానగర అభివృద్ధి సంస్థ (హెచ్‌ఎండీఏ) ఆధ్వర్యంలో 75 కోట్ల వ్యయంతో 125 ఎకరాలలో నిర్మిస్తున్న ఈ ఎకో పార్కులో ఓపెన్‌ ఎయిర్‌ థియేటర్‌, అక్వేరియం, ఫుడ్‌కోర్టు, రెస్టారెంట్స్‌, కాన్ఫరెన్స్‌ హాల్‌, లగ్జరీ వుడెన్‌ కాటేజెస్‌ వంటి సౌకర్యాలను అందుబాటులోకి తీసుకురానున్నారు.

## శంకుస్థాపన
ఈ పార్కు నిర్మాణ పనులకు 2022 అక్టోబరు 11న తెలంగాణ రాష్ట్ర ఐటీ, పురపాలక, పరిశ్రమల శాఖామంత్రి కల్వకుంట్ల తారక రామారావు శంకుస్థాపన చేశాడు. ఈ కార్యక్రమంలో మున్సిపల్ అడ్మినిస్ట్రేషన్ శాఖ ప్రత్యేక ప్రధాన కార్యదర్శి అరవింద్ కుమార్, రాజేంద్రనగర్ ఎమ్మెల్యే టి.ప్రకాశ్ గౌడ్, ఎమ్మెల్సీ పట్నం మహేందర్ రెడ్డి, ఇతర ఉన్నతాధికారులు పాల్గొన్నారు.

## ప్రత్యేకతలు
పార్కులో ఏర్పాటుకానున్న సదుపాయాలు:
* 2.5 కి.మీ పొడవు, 2.4 మీటర్ల వెడల్పుతో బోర్డు వాక్‌
* 6 ఎకరాల్లో బర్డ్‌ ఏవియరీ
* 2.5 కి.మీ పొడవు, 6 మీటర్ల వెడల్పుతో పాత్‌వేలు
* అప్రోచ్‌ రోడ్డు, ఎంట్రన్స్‌ వద్ద పార్కింగ్‌ సదుపాయం
* గెజెబోస్‌, పర్‌గూలాస్‌, ఓపెన్‌ ఎయిర్‌ థియేటర్‌, అక్వేరియం, ఫుడ్‌కోర్టు, రెస్టారెంట్స్‌
* బట్టర్‌ ఫ్లై గార్డెన్‌, సెన్‌సోరి పార్క్‌, గ్రీనరీ ల్యాండ్‌స్కేపింగ్‌, ఇన్ఫినిటీ పూల్‌, క్యాంపింగ్‌ టెంట్స్‌, కాన్ఫరెన్స్‌ హాల్‌, లగ్జరీ వుడెన్‌ కాటేజెస్‌
* ఓఆర్‌ఆర్‌కు ఇరువైపులా భూములను కలుపుతూ ఫుట్‌ ఓవర్‌ బ్రిడ్జి

## మూలాలు

వర్గం:హైదరాబాదు పర్యాటక ప్రదేశాలు
వర్గం:తెలంగాణ ప్రభుత్వ నిర్మాణాలు
వర్గం:హైదరాబాదు పార్కులు
వర్గం:2022 స్థాపితాలు
వర్గం:తెలంగాణ పట్టణ పార్కులు
దొంగలున్నారు జాగ్రత్త (2022 సినిమా)

**దొంగలున్నారు జాగ్రత్త** 2022లో విడుదలైన తెలుగు సినిమా. సురేష్ ప్రొడక్షన్స్‌, గురు ఫిలింస్‌ బ్యానర్‌లపై  డి సురేష్ బాబు, సునీత తాటి నిర్మించిన ఈ సినిమాకు సతీష్ త్రిపుర దర్శకత్వం వహించాడు.  శ్రీ సింహ, ప్రీతి అస్రాని, సముద్రఖని ప్రధాన పాత్రల్లో నటించిన ఈ సినిమా ట్రైలర్‌ను సెప్టెంబర్ 15న విడుదల చేసి సినిమా సెప్టెంబర్ 23న విడుదలవ్వగా, అక్టోబర్‌ 7న నెట్‌ఫ్లిక్స్‌ ఓటీటీలో విడుదలైంది.
## కథ
రాజు (సింహా) మెకానిక్ గా పనిచేసుకుంటూ భార్య నిరజ (ప్రీతీ అస్రానీ) ని పోషించుకుంటూ  రాత్రి పూట ఆమెకి తెలియకుండా దొంగతనాలకి పాల్పడుతూంటాడు. ఈ క్రమంలో ఓ రాత్రి ఖరీదైన కారులోకి జొరబడి పని ముగించుకుని బయటపడబోతూంటే, కారు డోర్స్ లాక్ అయిపోతాయి.  ఆ కారు చక్రవర్తి (సముద్రకని) అనే డాక్టరుది. ఆ కారు లోంచి రాజు ఎలా బయటపడ్డాడు ? అనేదే మిగతా సినిమా కథ.

## నటీనటులు
*శ్రీ సింహ
* ప్రీతి అస్రాని
*సముద్రఖని
*శ్రీకాంత్ అయ్యంగర్
*ఆనంద చక్రపాణి
* జీవన్ కుమార్
* జోష్ రవి 
* బిందు చంద్రమౌళి

## సాంకేతిక నిపుణులు
*బ్యానర్: సురేష్ ప్రొడక్షన్స్‌, గురు ఫిలింస్‌  
*నిర్మాత: డి సురేష్ బాబు, సునీత తాటి
*కథ, స్క్రీన్‌ప్లే, దర్శకత్వం: సతీష్ త్రిపుర 
*సంగీతం:  కాల భైరవ
*సినిమాటోగ్రఫీ: యశ్వంత్
*ఎడిటర్:  గ్యారీ బీ హెచ్ 
*ఆర్ట్ డైరెక్టర్: గాంధీ నడికుడికర్

## మూలాలు

వర్గం:2022 తెలుగు సినిమాలు
క్రేజీ ఫెలో

**క్రేజీ ఫెలో** 2022లో తెలుగులో విడుదలైన  రొమాంటిక్ ఎంట‌ర్‌టైన‌ర్‌ సినిమా. శ్రీ సత్యసాయి ఆర్ట్స్‌ బ్యానర్‌పై కే.కే రాధా మోహన్ నిర్మించిన ఈ సినిమాకు ఫణి కృష్ణ సిరికి దర్శకత్వం వహించాడు. ఆది, దిగంగనా సూర్యవంశీ, మిర్నా మీన‌న్, స‌ప్త‌గిరి, న‌ర్రా శ్రీనివాస్‌, అనీష్ కురువిల్లా ప్రధాన పాత్రల్లో నటించిన ఈ సినిమా అక్టోబర్ 14న విడుదలైంది.
## నటీనటులు
*ఆది
*దిగంగనా సూర్యవంశీ
*మిర్నా మీన‌న్
*స‌ప్త‌గిరి
*అనీష్ కురువిల్లా 
*వినోదిని వైద్యనాథన్
*ర‌విప్ర‌కాశ్
* న‌ర్రా శ్రీనివాస్‌
*పవన్ 
* ప్రియా హెగ్డే
*దీప్తి నాయుడు 
## సాంకేతిక నిపుణులు
*బ్యానర్: శ్రీ సత్యసాయి ఆర్ట్స్‌  
*నిర్మాత: కే.కే రాధా మోహన్
*కథ, స్క్రీన్‌ప్లే, దర్శకత్వం: ఫణి కృష్ణ సిరికి  
*సంగీతం:ఆర్.ఆర్. ధృవన్ 
*సినిమాటోగ్రఫీ: సతీష్ ముత్యాల  
*ఎడిటర్‌: సత్య గిడుతూరి  
*ఆర్ట్‌ డైరెక్టర్‌: కొలికపోగు రమేష్‌ 
*ఫైట్స్: రామ కృష్ణ 
## మూలాలు

వర్గం:2022 తెలుగు సినిమాలు
మహిమా నంబియార్

**మహిమా నంబియార్** భారతదేశానికి చెందిన సినిమా నటి. ఆమె 2010లో మలయాళం సినిమా *కార్యస్థాన్* సినిమా ద్వారా సినీరంగంలోకి అడుగుపెట్టి మలయాళం, తమిళ సినిమాల్లో నటించింది.
## సినిమాలు

## మూలాలు

వర్గం:2022 తెలుగు సినిమాలు
ఛెల్లో షో (గుజరాతీ సినిమా)

**ఛెల్లో షో** లేదా **ఛెల్లో శో** (అర్థం: చివరి షో, గుజరాతీ: ) పాన్ నళిన్ దర్శకత్వం వహించిన 2021 గుజరాతీ కమింగ్-ఆఫ్-ఏజ్ డ్రామా చిత్రం. ఇందులో భవిన్ రాబారి, భవేష్ శ్రీమాలి, రిచా మీనా, డిపెన్ రావల్, పరేష్ మెహతా నటించారు. ఈ చిత్రం తొలిసారి 20వ ట్రిబెకా ఫిల్మ్ ఫెస్టివల్‌లో 2021 జూన్ 10న ప్రదర్శించారు. స్పెయిన్‌లో జరిగిన వల్లాడోలిడ్‌ చిత్రోత్సవంలో గోల్డెన్‌ స్పైక్‌ పురస్కారంతో పాటు పలు అంతర్జాతీయ అవార్డులు ఇప్పటికే గెలుచుకుంది.

గుజరాత్‌లోని ఓ మూరుమూల పల్లెటూరులో జరిగే కథతో తెరకెక్కిన ఛెల్లో షో 95వ అకాడెమీ అవార్డ్స్‌లో ఉత్తమ అంతర్జాతీయ చలనచిత్రానికి భారతీయ ఎంట్రీగా ఎంపికైంది. కాగా ఈ సినిమా ‘ది లాస్ట్‌ షో’ పేరుతో దేశవ్యాప్తంగా 2022 అక్టోబరు 14న ఆంగ్ల భాషలో థియేటర్‌లలో విడుదల కానుంది.

## తారాగణం

* భవిన్ రాబారి
* భవేష్ శ్రీమాలి
* రిచా మీనా
* దీపేన్ రావల్
* పరేష్ మెహతా
* వికాస్ బాటా
* రాహుల్ కోలీ
* శోబన్ మక్వా
* కిషన్ పర్మార్
* విజయ్ మెర్
* అల్పేష్ టాంక్
* టియా సెబాస్టియన్
* జాస్మిన్ జోషి

## విషాదం
ఛెల్లో షో సినిమాలో నటించిన ఆరుగురు బాలనటుల్లో ఒకడైన 10 ఏళ్ళ రాహుల్ కోలీ మృతి చెందాడు. రాహుల్ కోలీ గత కొంతకాలంగా ల్యుకేమియాతో పోరాడుతూ పరిస్థితి విషమించడంతో 2022 అక్టోబరు 2న కన్నుమూశాడు. 
## గమనికలు


## మూలాలు
వర్గం:2021 సినిమాలు
వర్గం:గుజరాత్ సినిమాలు
వర్గం:గుజరాత్ లో చిత్రీకరించిన సినిమాలు
వర్గం:2010ల నాటి గుజరాతీ-భాషా చిత్రాలు
వర్గం:2021 నాటక చిత్రాలు
వర్గం:కమింగ్-ఆఫ్-ఏజ్ డ్రామా ఫిల్మ్‌లు
వర్గం:పాన్ నలిన్ దర్శకత్వం వహించిన చలనచిత్రాలు
ఇంటెగ్రేటెడ్ అథారిటీ ఫైల్

*ఇంటిగ్రేటెడ్ అథారిటీ* ఫైల్‌ లేదా **GND** అనేది కేటలాగ్‌ల లో ఉండే వ్యక్తిగత పేర్లు, సబ్జెక్ట్ శీర్షికలు, కార్పోరేట్ సంస్థలను క్రోడీకరించే అంతర్జాతీయ అధికార ఫైల్ . దీన్ని *యూనివర్సల్ అథారిటీ ఫైల్* అని కూడా పిలుస్తారు. జర్మను భాషలో దీని పేరు జెమీన్‌సేమె నార్మ్‌డాటే. దీన్ని ప్రధానంగా లైబ్రరీలలో డాక్యుమెంటేషన్ కోసం, ఆర్కైవ్‌లు, మ్యూజియంలలో ఎక్కువగా ఉపయోగిస్తారు. GND ని జర్మన్ నేషనల్ లైబ్రరీ జర్మన్ మాట్లాడే యూరప్‌లోని వివిధ ప్రాంతీయ లైబ్రరీ నెట్‌వర్క్‌లు, ఇతర భాగస్వాముల సహకారంతో నిర్వహిస్తుంది. GND క్రియేటివ్ కామన్స్ జీరో (CC0) లైసెన్స్ కిందకు వస్తుంది. 

GND స్పెసిఫికేషన్, లైబ్రరీ వర్గీకరణలో ఉపయోగపడే ఉన్నత-స్థాయి ఎంటిటీలు, ఉప-తరగతుల యొక్క క్రమానుగతాన్ని అందిస్తుంది. ఒక్కొక్క అంశాన్నీ సందిగ్ధాతీతంగా గుర్తించే విధానాన్ని అందిస్తుంది. ఇందులో సెమాంటిక్ వెబ్‌లో జ్ఞాన ప్రాతినిధ్యం కోసం ఉద్దేశించిన ఆన్టాలజీని కూడా ఉంటుంది. ఇది RDF ఫార్మాట్‌లో అందుబాటులో ఉంటుంది. 

GND 2012 ఏప్రిల్‌లో పని చేయడం ప్రారంభించింది. ఆ తర్వాత కింది అధికార ఫైల్‌ల కంటెంట్‌ను అందులో విలీనం చేసి, వాటిని నిలిపివేసారు:

* PND (నేం అథారిటీ ఫైల్)
* GKD (కార్పొరేట్ బాడీస్ అథారిటీ ఫైల్)
* SWD (సబ్జెక్ట్ హెడింగ్స్ అథారిటీ ఫైల్)
* DMA-EST (యూనిఫార్ం టైటిల్ ఫైల్ ఫర్ ది జర్మన్ మ్యూజిక్ ఆర్కైవ్)

దీన్ని *GND-ID* అనే ఐడెంటిఫైయర్‌ల ద్వారా సూచిస్తారు.

2012 ఏప్రిల్ 5 న ప్రవేశపెట్టిన నాడు, GND లో 26,50,000 పేర్లతో సహా 94,93,860 ఫైళ్ళున్నాయి. 

## GND ఉన్నత-స్థాయి ఎంటిటీల రకాలు
GND ఎంటిటీలలో ఆరు ప్రధాన రకాలు ఉన్నాయి: 

## ఇవి కూడా చూడండి

* లైబ్రిస్
* వర్చువల్ ఇంటర్నేషనల్ అథారిటీ ఫైల్ (VIAF)

## మూలాలు
హీరాలాల్ జెకిసుందాస్ కనియా

**సర్ హీరాలాల్ జెకిసుందాస్ కనియా** (1890, నవంబరు 3 - 1951, నవంబరు 6) భారతదేశ మొదటి ప్రధాన న్యాయమూర్తి. 1950 నుండి 1951 వరకు భారతదేశ ప్రధాన న్యాయమూర్తిగా పనిచేసిన కనియా, 1951లో కార్యాలయంలో పనిచేస్తున్న సమయంలోనే మరణించాడు.

## జననం, విద్య
కనియా 1890 నవంబరు 3న గుజరాత్ రాష్ట్రం సూరత్‌లోని మధ్యతరగతి కుటుంబంలో జన్మించాడు. కనియా 1910లో సమల్దాస్ కళాశాల నుండి బిఏ పట్టా పొందాడు, ఆ తర్వాత 1912లో బొంబాయిలోని ప్రభుత్వ న్యాయ కళాశాల నుండి ఎల్.ఎల్.బి., 1913లో ఎల్ఎల్ఎం పట్టాలను పొందాడు. 1915లో బాంబే హైకోర్టులో న్యాయవాదిగా ప్రాక్టీస్ చేయడం ప్రారంభించాడు.

## కుటుంబం
కనియా తాత బ్రిటీష్ ప్రభుత్వంలో గుజరాత్‌లో రెవెన్యూ అధికారిగా పనిచేయగా, తండ్రి జెకిసుందాస్ కనియా సంస్కృత ప్రొఫెసర్ గా, భావ్‌నగర్ రాచరిక రాష్ట్రంలోని సమదాస్ కళాశాల ప్రిన్సిపాల్ గా పనిచేశాడు. అన్న కొడుకు మధుకర్ హీరాలాల్ కనియా 1987లో సుప్రీంకోర్టు న్యాయమూర్తిగా, ఆ తర్వాత ప్రధాన న్యాయమూర్తిగా పనిచేశాడు. బొంబాయి గవర్నర్ ఎగ్జిక్యూటివ్ కౌన్సిల్ సభ్యుడైన సర్ చునీలాల్ మెహతా కుమార్తె కుసుమ్ మెహతాతో కనియా వివాహం జరిగింది.

## న్యాయవాదిగా
కొంతకాలం ఇండియన్ లా రిపోర్ట్స్‌కి యాక్టింగ్ ఎడిటర్‌గా పనిచేశాడు. 1930లో బాంబే హైకోర్టులో తాత్కాలిక న్యాయమూర్తిగా పనిచేసి, 1931 జూన్ నెలలో అదే కోర్టులో అదనపు న్యాయమూర్తిగా నియమితుడై 1933 మార్చి వరకు పనిచేశాడు. 1933 జూన్‌లో అసోసియేట్ జడ్జిగా పదోన్నతి పొందాడు.

కనియా 1944 మే-సెప్టెంబరు, 1945 జూన్-అక్టోబరు వరకు తాత్కాలిక ప్రధాన న్యాయమూర్తిగా పనిచేశాడు. 1946 జూన్ 20న సర్ పాట్రిక్ స్పెన్స్ (తరువాత లార్డ్ స్పెన్స్) నేతృత్వంలోని ఫెడరల్ కోర్ట్ ఆఫ్ ఇండియా అసోసియేట్ జడ్జిగా పదోన్నతి పొందాడు. 1947 ఆగస్టు 14న స్పెన్స్ పదవీ విరమణచేయగా కనియా ప్రధాన న్యాయమూర్తిగా బాధ్యతలు చేపట్టాడు. 1950 జనవరి 26న భారతదేశం గణతంత్ర రాజ్యంగా అవతరించిన తర్వాత, కనియా భారత సుప్రీంకోర్టుకు మొదటి ప్రధాన న్యాయమూర్తిగా నియమితులయ్యాడు. ప్రధాన న్యాయమూర్తిగా బాధ్యతలు నిర్వర్తిస్తూ భారత తొలి రాష్ట్రపతి డాక్టర్ రాజేంద్ర ప్రసాద్‌తో ప్రమాణం చేయించాడు.

## మరణం
1951 నవంబరు 6న తన 61వ ఏట అకస్మాత్తుగా గుండెపోటుతో కార్యాలయంలోనే మరణించాడు.

## మూలాలు

## బయటి లింకులు
* 
* 
* 

వర్గం:1951 మరణాలు
వర్గం:1890 జననాలు
వర్గం:భారతదేశ ప్రధాన న్యాయమూర్తులు
వర్గం:గుజరాత్ వ్యక్తులు
బికనీర్ లోక్‌సభ నియోజకవర్గం

**బికనీర్ లోక్‌సభ నియోజకవర్గం** భారతదేశంలోని 543 లోక్‌సభ నియోజకవర్గాలలో, రాజస్థాన్ రాష్ట్రంలోని 25 లోక్‌సభ నియోజకవర్గాలలో ఒకటి. ఈ నియోజకవర్గం శ్రీ గంగానగర్, బికనీర్ జిల్లాల పరిధిలో 8 అసెంబ్లీ స్థానాలతో ఏర్పాటైంది.

## లోక్‌సభ నియోజకవర్గం పరిధిలో అసెంబ్లీ స్థానాలు

## ఎన్నికైన పార్లమెంటు సభ్యులు

## మూలాలు

వర్గం:రాజస్థాన్ లోక్‌సభ నియోజకవర్గాలు
వర్గం:షెడ్యూల్డ్ కులాలకు కేటాయించిన లోక్‌సభ నియోజకవర్గాలు
బహుజన్ సమాజ్ పార్టీ

**బహుజన్ సమాజ్ పార్టీ** భారతదేశంలో ఒక జాతీయ పార్టీ. సమాజంలో హెచ్చు సంఖ్యలో ఉన్నవారికి (వెనుకబడిన కులాలు, హరిజనులు, గిరిజనులు, మత పరంగా మైనారిటీ) ప్రాతినిథ్యం ఇవ్వడానికి ఏర్పడ్డ పార్టీ ఇది. ఈ పార్టీని 1984 లో కాన్షీరామ్ స్థాపించాడు. ఆయన ఈ పార్టీ ఏర్పాటు చేసినపుడు భారతదేశంలో సుమారు 6000 కులాల్లో వర్గీకరించబడిన బహుజనులు మొత్తం జనాభాలో 85% ఉన్నారని అంచనా వేశాడు. ఈ పార్టీ గౌతమ బుద్ధుడు, బి. ఆర్. అంబేద్కర్, జ్యోతిబా ఫూలే, నారాయణ గురు, పెరియార్ రామస్వామి, ఛత్రపతి సాహు మహరాజ్ మొదలైన వారి ఆదర్శాలతో ప్రారంభించినట్లు చెప్పారు. కాన్షీరామ్ 2001 లో మాయావతిని తన వారసురాలిగా ప్రకటించాడు. ఈ పార్టీ ప్రధానంగా ఉత్తరప్రదేశ్ లో కేంద్రీకృతమై ఉంది. 2019 భారత సాధారణ ఎన్నికల్లో ఆ రాష్ట్రంలో 19.3 శాతం ఓట్లు సాధించి రెండో అతి పెద్ద పార్టీగా ఉంది. 2022 అసెంబ్లీ ఎన్నికల్లో 12.8 శాతం ఓట్లతో మూడో అతిపెద్ద పార్టీగా నిలిచింది. ఈ పార్టీ గుర్తు ఏనుగు. ఇదే గుర్తును అంబేద్కర్ గిరిజన తెగల సమాఖ్య గుర్తుగా వాడేవాడు.

## ఇవికూడా చూడండి

* సమతా సమాజ్ పార్టీ
* రాష్ట్రీయ స్వాభిమాన్ పార్టీ
* డెమోక్రటిక్ బహుజన్ సమాజ్ మోర్చా
* జనతాంత్రిక్ బహుజన్ సమాజ్ పార్టీ
* ప్రోగ్రెసివ్ డెమోక్రటిక్ ఫ్రంట్ (ఉత్తరాఖండ్)
* లోక్‌తాంత్రిక్ బహుజన్ సమాజ్ పార్టీ

## మూలాలు

వర్గం:భారతదేశ రాజకీయ పార్టీలు
పొరుగు ప్రాంతం

**పొరుగు ప్రాంతం,** అనేది ప్రజలు నివసించే, ఒకరితో ఒకరు పరస్పరం వ్యవహరించే ప్రాంతం.ఈ పరిసరాలు వారి స్వంత గుర్తింపును కలిగి ఉంటాయి. అక్కడ నివసించే ప్రజలు సమీపంలోని ప్రదేశాల ఆధారంగా "అనుభూతి" కలిగి ఉంటారు. అక్కడ ఉండే నివాసితులు దాదాపుగా ఒకే రకమైన కుటుంబాలు, ఆదాయాలు, విద్యా స్థాయిని కలిగి ఉంటారు.వాటికి పరిసరాల్లో రెస్టారెంట్లు, ఇతర దుకాణాలు, పార్కులు ఉండవచ్చు.

## వివరణ
పరిసర ప్రాంతాలు తరచుగా అస్పష్టమైన భౌగోళిక సరిహద్దులను కలిగి ఉంటాయి, కాబట్టి కొన్నిసార్లు అవి ఎక్కడ మొదలై ఎక్కడ ముగుస్తాయో చెప్పడం కష్టం. ప్రధాన వీధులు తరచుగా తార్కిక సరిహద్దులుగా పనిచేస్తాయి, అయితే ప్రజలు సాధారణంగా పొరుగు ప్రాంతాలను దాని లక్షణాల ద్వారా నిర్వచిస్తారు.పొరుగు ప్రాంతాలు సాధారణంగా పెద్ద నగరాల పరంగా ప్రస్తావించబడతాయి, అయితే సబర్బన్ లేదా గ్రామీణ ప్రాంతాలు కూడా పొరుగు ప్రాంతాలను కలిగి ఉంటాయి. సబర్బన్ పరిసరాలు పట్టణ పరిసరాల కంటే పెద్ద గృహాలు, ఎక్కువ కుటుంబాలను కలిగి ఉంటాయి. పరిసర నివాసులు సాధారణంగా ఒకే విధమైన ఆదాయాలను కలిగి ఉంటారు, అలాగే విద్యా స్థాయి, గృహ ప్రాధాన్యత భావం వంటి సారూప్య సామాజిక లక్షణాలను కలిగి ఉంటారు.కొన్నిసార్లు, పొరుగు ప్రాంతంలోని ఆధిపత్య జాతి దాని పాత్రను నిర్వచిస్తుంది. ప్రజలు, ముఖ్యంగా కొత్త దేశానికి ఇటీవల వలస వచ్చినవారు, అదే సాంస్కృతిక వారసత్వంతో ఇతరుల దగ్గర తరచుగా గుంపులుగా ఉంటారు. ప్రజలు ఈ విధంగా కలిసి ఉన్నప్పుడు, అది వారి సమాజ భావనను బలపరుస్తుంది.వారి సంస్కృతి సంప్రదాయాలను కాపాడుతుంది. నివాసితులు సమీపంలోని బంధువులు, సాధారణ భాష, అలాగే వారి అవసరాలకు అనుగుణంగా దుకాణాలు, సేవల నుండి ప్రయోజనం పొందుతారు. వారు దేవాలయాలు, చర్చిలు, క్లబ్‌లు వంటి ముఖ్యమైనవాటికి దగ్గరగా ఉంటారు.

## భౌతిక లక్షణాలు
వీధులు, నదులు, రైలు ట్రాక్‌లు, రాజకీయ విభాగాలు వంటి పర్యావరణం భౌతిక లక్షణాలతో చుట్టుముట్టబడిన పరిసర ప్రాంతం, కుటుంబ నివాస స్థలం చుట్టూ ఉన్న తక్షణ భౌగోళిక ప్రాంతం. పొరుగు ప్రాంతాలు సాధారణంగా బలమైన సామాజిక భాగాన్ని కలిగి ఉంటాయి, పొరుగువారి మధ్య సామాజిక పరస్పర చర్య, భాగస్వామ్య గుర్తింపు భావం, జీవిత దశ, సామాజిక ఆర్థిక స్థితి వంటి సారూప్య జనాభా లక్షణాల ద్వారా వర్గీకరించబడతాయి.

అమెరికన్ సామాజిక శాస్త్రవేత్త విలియం జూలియస్ విల్సన్ తన "కొత్త పట్టణ పేదల" సిద్ధాంతం ద్వారా మానవ అభివృద్ధిలో పొరుగు ప్రాంతాల పాత్రపై పరిశోధన దృష్టిని కేంద్రీకరించాడు. పేద కుటుంబాలు యువతకు 20వ శతాబ్దం చివరి నుండి చాలా హానికరంగా ఉందని విల్సన్ వాదించాడు, అటువంటి కుటుంబాలు నివసించే పొరుగు ప్రాంతాల నిర్మాణంలో మార్పుల కారణంగా గతంలో కంటే, నేడు, పేదరికం ఎక్కువగా కేంద్రీకృతమై ఉంది, అందువల్ల పేదలు ఎక్కువగా ఇతర పేద కుటుంబాలతో కూడిన పొరుగు ప్రాంతాలలో నివసిస్తున్నారు. పేదరికం, దానితో పాటుగా ఉన్న పెద్దల నిరుద్యోగం, ఉన్నత విద్య, స్థిరమైన ఉపాధి వంటి విజయానికి ప్రధాన స్రవంతి మార్గాల రోల్ మోడల్‌ల నుండి పేద పిల్లలను సామాజికంగా ఒంటరిగా ఉంచడానికి దారి తీస్తుంది, తరచుగా వైకల్య మార్గాలను మరింత ఆకర్షణీయంగా చేస్తుంది.

ఇతర పరిశోధకులు పేద పొరుగు ప్రాంతాలు ఒక వ్యక్తి జీవితాంతం అనేక రకాల ప్రతికూల ఫలితాలతో ముడిపడి ఉన్నాయని నిరూపించారు. వారి ప్రభావం పుట్టుకతోనే మొదలవుతుంది, పొరుగు ప్రాంతాలు తక్కువ జనన బరువు  అధిక శిశు మరణాలకు, సాధారణంగా జన్యుపరమైన లేదా సహజమైన వ్యత్యాసాలు లేదా లక్షణాలను సూచిస్తాయని భావించే లక్షణాలు, తక్కువ తెలివితేటలు (IQ), పేలవమైన స్వభావానికి సంబంధించినవిగా గుర్తించబడతాయి.

## మూలాలు

## వెలుపలి లంకెలు

వర్గం:నివాస ప్రాంతాలు
ఎం. పతంజలి శాస్త్రి

**మందకొలత్తూరు పతంజలి శాస్త్రి** (1889, జనవరి 4 - 1963, మార్చి 16) భారతదేశ రెండవ ప్రధాన న్యాయమూర్తి. 1951 నవంబరు 7 నుండి 1954 జనవరి 3 వరకు ఆ పదవిలో పనిచేశాడు.

## జననం, విద్య
పతంజలి శాస్త్రి 1889, జనవరి 4న తమిళనాడు రాష్ట్రం, మద్రాసు సమీపంలోని మందకొలత్తూరులో జన్మించాడు. ఇతని తండ్రి *పండిట్* కృష్ణ శాస్త్రి, మద్రాసులోని పచ్చయ్యప్ప కళాశాల సీనియర్ సంస్కృత పండితుడిగా పనిచేశాడు. పతంజలి శాస్త్రి మద్రాసు విశ్వవిద్యాలయం నుండి బిఎలో పట్టభద్రుడయ్యాడు. 1910లో ఎల్‌.ఎల్‌.బి పూర్తిచేసి, 1912లో న్యాయవాదిగా మారాడు. 

## న్యాయవాదిగా
శాస్త్రి 1914లో మద్రాసు హైకోర్టులో న్యాయవాదిగా తన వృత్తి జీవితాన్ని ప్రారంభించి, కొంతకాలం ప్రాక్టీస్ చేశాడు. పన్ను చట్టంలో ప్రత్యేకించి చెట్టియార్ క్లయింట్‌ల వద్ద ప్రత్యేక నైపుణ్యం కలిగిన వ్యక్తిగా పేరు పొందాడు. 1922లో ఆదాయపు పన్ను కమిషనర్‌కు స్టాండింగ్ కౌన్సెల్‌గా నియమించబడ్డాడు. 1939 మార్చి 15న బెంచ్‌కి ఎదిగాడు. ఈ సమయంలో సర్ సిడ్నీ వాడ్స్‌వర్త్‌తో కలిసి మద్రాసు వ్యవసాయదారుల రుణ ఉపశమన చట్టం ఆమోదించిన తర్వాత సంక్లిష్టమైన కేసులను విచారించాడు. ఫెడరల్ కోర్ట్ ఆఫ్ ఇండియాకు నియమించబడిన తన సన్నిహిత మిత్రుడు సర్ శ్రీనివాస వరదాచారియర్ స్థానంలో ఉన్నాడు.

1947 డిసెంబరు 6న, మద్రాసు హైకోర్టులో సీనియారిటీలో అప్పటికి మూడవ స్థానంలో, ఫెడరల్ కోర్టుకు న్యాయమూర్తిగా నియమించబడ్డాడు, అది తరువాత సుప్రీంకోర్టుగా మారింది. 1951 నవంబరు 6న సుప్రీంకోర్టు ప్రధాన న్యాయమూర్తి, సర్ హరిలాల్ కనియా, ఆకస్మిక మరణంతో, అత్యంత సీనియర్-అసోసియేట్ జస్టిస్‌గా శాస్త్రి ప్రధాన న్యాయమూర్తిగా నియమితుడై, 1954 జనవరి 3న పదవీ విరమణ వయస్సు వచ్చేవరకు పనిచేశాడు.

1953లో ఢిల్లీ విశ్వవిద్యాలయం ప్రో-ఛాన్సలర్‌గా నియమితుడై, 1956 వరకు ఆ హోదాలో పనిచేశాడు. పదవీ విరమణ సమయంలో, శాస్త్రి ఇంటర్నేషనల్ లా అసోసియేషన్ ఢిల్లీ శాఖలో చురుకుగా కొనసాగాడు. భారత విమానయాన సంస్థల జాతీయీకరణను పర్యవేక్షించే ఎయిర్‌లైన్స్ కాంపెన్సేషన్ కమిషన్‌కు నాయకత్వం కూడా వహించాడు. ప్రెస్ ట్రస్ట్ ఆఫ్ ఇండియా డైరెక్టర్ల బోర్డు సభ్యునిగా కూడా పనిచేశాడు. 1958 జూలై నుండి 1962 ఏప్రిల్ వరకు మద్రాసు లెజిస్లేటివ్ కౌన్సిల్‌లో పనిచేశాడు. 1959 నుండి కేంద్ర సంస్కృత బోర్డుకు, తిరుపతిలోని కేంద్రీయ సంస్కృత విద్యాపీఠానికి అధ్యక్షత వహించాడు.

## మరణం
పతంజలి శాస్త్రి 1963, మార్చి 16న గుండెపోటుతో ఢిల్లీలోని తన అల్లుడు నివాసంలో మరణించాడు. లాస్ ఏంజిల్స్‌లోని కాలిఫోర్నియా విశ్వవిద్యాలయంలో విశిష్ట ప్రొఫెసర్ అవనిధర్ సుబ్రహ్మణ్యం, బెంగళూరులోని వైదేహి ఇన్‌స్టిట్యూట్ ఆఫ్ మెడికల్ సైన్సెస్ ఆంకాలజీ విభాగాధిపతి డాక్టర్ మందకులుటూరు సుబ్రహ్మణ్య గణేష్ అతని ముని మనవలు.

## మూలాలు

వర్గం:1889 జననాలు
వర్గం:భారతదేశ ప్రధాన న్యాయమూర్తులు
వర్గం:మద్రాసు విశ్వవిద్యాలయ పూర్వవిద్యార్థులు
వర్గం:1963 మరణాలు
వర్గం:తమిళనాడు వ్యక్తులు
వర్గం:తమిళనాడు న్యాయమూర్తులు
వర్గం:తమిళనాడుకు చెందిన సుప్రీమ్‌కోర్టు న్యాయమూర్తులు
షాద్‌నగర్ రెవెన్యూ డివిజను

**షాద్‌నగర్ రెవెన్యూ డివిజను**, తెలంగాణ రాష్ట్రంలోని రంగారెడ్డి జిల్లాలో ఉన్న ఒక పరిపాలనా విభాగం. రంగారెడ్డి జిల్లాలోని 5 రెవెన్యూ డివిజన్లలో ఇది ఒకటి. దీని పరిపాలనలో 6 మండలాలు ఉన్నాయి. ఈ డివిజను ప్రధాన కార్యాలయం షాద్‌నగర్ పట్టణంలో ఉంది. 2016, అక్టోబరు 11న రాష్ట్రంలోని జిల్లాల పునర్వ్యవస్థీకరణ ఆధారంగా రెవెన్యూ డివిజను పరిధి సవరించబడింది. ఇది మహబూబ్‌నగర్ లోక్‌సభ నియోజకవర్గంలోని షాద్‌నగర్ శాసనసభ నియోజకవర్గం పరిధిలో ఉంది.

## వివరాలు
ఐఏఎస్ క్యాడర్‌లో సబ్ కలెక్టర్ లేదా డిప్యూటి కలెక్టర్ హోదాలో ఉన్న రెవెన్యూ డివిజనల్ అధికారి ఈ రెవెన్యూ విభాగానికి ఆఫీసర్ గా ఉంటాడు. తహశీల్దార్ కేడర్‌లోని అడ్మినిస్ట్రేటివ్ ఆఫీసర్ పరిపాలనలో సహాయం చేస్తాడు. కలెక్టరేట్‌, మండల రెవెన్యూ విభాగాల మధ్య అనుసంధానంగా ఈ డివిజను పరిపాలనా వ్యవహారాలలో పనిచేస్తుంటుంది.

## పరిపాలన
షాద్‌నగర్ డివిజన్‌లోని మండలాలు:

## మూలాలు

వర్గం:రంగారెడ్డి జిల్లా
వర్గం:రంగారెడ్డి జిల్లా రెవెన్యూ డివిజన్లు
వర్గం:2016లో ఏర్పడిన తెలంగాణ రెవెన్యూ డివిజన్లు
కేంద్రకం

కేంద్రకం పేరుతో ఒకటి కంటే ఎక్కువ పేజీలున్నాయి

# పరమాణు కేంద్రకం - ప్రమాణువులో ఉండే కేంద్రకం
# కణ కేంద్రకం - జీవకణంలో ఉండే కేంద్రకం
ఆకాశవాణి ఆదిలాబాద్ కేంద్రం

**ఆకాశవాణి ఆదిలాబాద్ కేంద్రం**, ఇది ఆలిండియా రేడియో (అధికారికముగా **ఆకాశవాణి**) (హిందీ: आकाशवाणी) భారతదేశ అధికారిక రేడియో ప్రసార సంస్థ వారి ఒకానొక ప్రసార కేంద్రం. 

ఈ కేంద్రం ఆదిలాబాద్ జిల్లాలోని ఆదిలాబాద్ పట్టణంలో ఉన్నది.

## చరిత్ర
ఆకాశవాణి ఆదిలాబాద్ కేంద్రం 1986 అక్టోబరు 12న ప్రారంభించబడినది. ఉమ్మడి ఆంధ్ర ప్రదేశ్ లో హైదరాబాద్ కేంద్రం 1933లో, విజయవాడ కేంద్రం 1948లో, కడప ఆకాశవాణి కేంద్రం 1963లో జూన్ 17న, విశాఖపట్నం కేంద్రం అదే సంవత్సరం ఆగస్టు నాలుగున ప్రారంభమైనాయి.  

## ప్రసార సామర్థ్యం
ప్రస్తుతం 3 కిలో వాట్ల సామర్థ్యం గల ఎఫ్ఎం టవర్ ని ఉపయోగిస్తూ 50 కిలోమీటర్ల పరిధిలో ఉన్న ప్రదేశాలకు ఈ కేంద్రం నుండి వెలువడే ప్రసారాలు అందుబాటులో ఉన్నాయి. అయితే కరోనా కాలానికి ముందే మంజూరు అయిన 10 కిలో వాట్ల టవర్ అందుబాటులోకి వస్తే ఈ కేంద్రం నుండి వెలువడే ప్రసారాలు 100 కిలోమీటర్ల పరిధిలో ఉమ్మడి ఆదిలాబాద్ జిల్లా వ్యాప్తంగా అందుబాటులోకి రానున్నాయి. 

## విశిష్టతలు
ఈ కేంద్రం నుండి ప్రసారమయ్యే విషయాలు పూర్తిగా ఉత్తర తెలంగాణా భాషా మాండలికాలపై దృష్టి సారిస్తూ ఉంటాయి. అంతే కాకుండా ఆదిలాబాద్ పరిసర ప్రాంతాలలో మాట్లాడే ఆదివాసీ భాషలైన గోండి, కొలామి, బంజారా లలో కూడా ప్రసారాలను అందిస్తున్నారు. మహారాష్ట్ర సరిహద్దు ప్రాంతం కావడం వలన ఇక్కడి ప్రజలు మరాఠి భాషలో కూడా అంశాలను వినడం దృష్ట్యా ఆయా అంతర్రాష్ట్ర భాషలలో కూడా ఆదిలాబాద్ ఆకాశవాణి కేంద్రం వారు ప్రసారాలు చేపడతారు.

ఏటా ఫిబ్రవరి 15 వ తారీఖున ఈ రేడియో వారు జరిపే కిసాన్ దినోత్సవం నాడు, వినూత్న విధానాలలో వ్యవసాయం చేస్తున్న రైతులని ఆహ్వానించి వారిని సన్మానిస్తారు. అలాగే ఆరోజున పాత కాలం నాటి రేడియోలని కూడా ప్రదర్శనలో ఉంచుతారు.

## మూలాలు

వర్గం:రేడియో స్టేషన్లు
కౌసల్యా సుప్రజా రామ

thumb|రామ లక్ష్మణుల గురువైన విశ్వామిత్రుడు నిద్రిస్తున్న శిష్యులను "కౌశల్యా సుప్రజారామ" శ్లోకంతో మేల్కొలుపుతాడు.
"కౌసల్యా సుప్రజారామ" అనే శ్లోకం శ్రీరామాయణంలో బాలకాండ లోనిది. రామ లక్ష్మణుల గురువైన విశ్వామిత్రుడు నిద్రిస్తున్న శిష్యులను ఈ శ్లోకంతో మేల్కొలుపుతాడు. 

ఈ శ్లోకం శ్రీ వెంకటేశ్వర సుప్రభాతంలో వేంకటేశ్వరుడిని మేల్కొలపడానికి కూడా ఆలపిస్తారు. ఇది తిరుమలలో బంగారు వాకిలి వద్ద ప్రతీ రోజూ ఉదయం దేవాలయ తలుపులను తెరిచే సందర్భంలో మొట్టమొదటగా ఆలపిస్తున్న శ్లోకం. 

శ్లోకం:

కౌసల్యా సుప్రజారామ

పూర్వా సంధ్యా ప్రవర్తతే

ఉత్తిష్ఠ నరశార్ధూల

    Nm
కర్తవ్యం దైవమాహ్నికం

తా. కౌసల్యాదేవికి సుపుత్రుడవగు ఓ రామా! పురుషోత్తమా! తూర్పు తెల్లవారుచున్నది. దైవ సంబంధములైన ఆహ్నికములను చేయవలసియున్నది. కావున లెమ్ము.O OO.k

## మూలాలు

* Tirumala.org- Tirumala Tirupati Devasthanams

వర్గం:రామాయణం